
Tratativele de pace. 


2i Februarie n. 1914. 

În sfârșit s'au terminat. Comitetul nostru 
național a publicat o rezoluțiune diplomatică, 
amabilă, neprecisă şi redactată întrun stil de 
împăcare. Rezoluţiunea spune foarte mult... 
așa de mult, încât împreună cu lămuririle 
date de contele Tisza în cameră ne-au pus 
pe gânduri... Dar nu vrem să intrăm acum 
în analiza amănunţită a acestui „document 
istoric al deceniilor din urmă“ — cum îl 
numește „Românul“ — şi nici nu voim să 
arătăm ce-am pierdut și ce-am câștigat pe 
urma tratativelor de pace cu Ungurii; nu 
avansăm nici constatarea marilor greşeli ce 
sau săvârșit, după părerea noastră, trăgă- 
nându-se așa de mult trativele cu guvernul. 
Nu le facem toate acestea deocamdată, 
fiindcă comitetul naţional ne promite lămu- 
riri, mai mult: o carte roşie — care pro- 
babil va apăreă deodată cu ceealaltă carte 
roșie a altui ministru de externe — în care 
se va publică întreg materialul tratativelor. 
Ni se mai promit programe de muncă pozi- 
tivă — se anunţă, că doi foşti tribuniști ad- 
miși la consfătuirile comitetului au luat asupra 
lor redactarea unor lucrări importante — şi 
ni se pun în vedere acţiuni serioase de luptă. 

Le așteptăm pe toate. După ce se va pu- 
blică, însă, întreg materialul făgăduit, ne vom 
permite a face o critică severă asupra acti- 
vităţii comitetului nostru naţional din epoca 
tratativelor, în care am fost imobilizaţi, lăsând 
să treacă clipele de strălucită înălţare a nea- 
mului nostru. Vom arătă greșelile săvârșite și 
scăpările din vedere ale conducătorilor noștri 
politici, dar făgăduim, că critica noastră ob- 


iectivă va fi călăuzită numai de sentimentul 
binelui obştesc și de dorinţa de a lămuri pe 
deplin încercarea de împăcare cu Ungurii, 
fixând învăţăturile acestei încercări. Vom 
mai căută să găsim firul roșu, care leagă şi 
explică lupta împotriva ziarului „Tribuna“, 
nereușita străduinţelor de împăcare ale d-lui 
Dr. I. Mihu și, în sfârșit, cele ale comitetului 
naţional cu contele Tisza. Credem că vom isbuti 
să dăm o icoană clară a luptelor și mora- 
vurilor noastre politice din ultimii zece ani. 
Le-am fi mulțumitori d-lor dela conducerea 
partidului, dacă ne-ar da mână de ajutor, 
publicând materialul și înainte de tratativele 
de pace, din epoca „tradării“ şi „a pândei“. 
Trebuie să avem curajul a privi adevărul 
întreg în față. 

Acum, după ce s'a sfârșit diplomaţia îm- 
păcării dintre guvernul unguresc și comitetul 
nostru național, ne simţim și noi mai liberi 
de a ne spune cuvântul în chestiunile de 
ordin politic, cărora din nefericire li se dă o 
prea mare importanță. Prea suntem cu toţii 
stăpâniţi de jocul capricios al fuctuaţiunilor 
politice, așteptând gură-cască să ne vină mân- 
tuirea de pomană. Într'un articol trecut am 
spus că noi nici nu suntem vrednici de o 
„împăcare“, fiindcă nu am făcut toate sfor- 
țările pentru realizarea aspiraţiunilor noastre. 
Trebuie să ne așternem serios şi statornic 
pe muncă, să ne interesăm mai mult de roa- 
dele hărniciei conştiente acasă, decât de şol- 
ticăriile din Budapesta. Şi ne mai trebuie 
ceva, foarte important: conștiința unei 
credinţe neclintite în izbânda luptei 
noastre şi alte concepţii morale şi 

culturale în acţiunile obștești. Acestea a luptat „Tribuna“, am luptat și noi, și vom 
trebuie să fie temeliile sufletului nostru din luptă neclintiți și în viitor. 

care pleacă îndemnurile la muncă şi la luptă. Mai la vale publicăm hotărîrea comite- 
Pentru sădirea acestora în sufletele tuturora tului central al partidului nostru naţional: 


Comitetul central executiv al partidului naţional vomân din Ungaria şi Transilvania în ge- 
diuța sa ţinută la Budapesta în ziua de 17 Februarie n. 1914, ascultând și luând la cunoștință ra- 
portul comisiunei sale despre decursul și rezultatul tratativelor urmate la inițiativa Escelenței Sale 
Domnului ministru-preşedinte ungar contele Ștefan Tisza pentru stabilirea raporturilor normale între 
poporul român și factorii vieţii de stat, cu unanimitate şi în perfectă bună înțelegere a adus ur măloareu 


REZOLUȚIUNE: 


Luptând în spirit constituțional, cu arme legale, pentru asigurarea existenței naționale, a liberei 
afirmări şi desvoltări politice, culturale și economice a poporului român în cadrele sialului ungar și 
având conștiința comunității de interese între națiunea maghiară și națiunea română, nu mai puțin 
considerând însemnătatea particulară a neamului românesc pentru situația imperiului austro-ungar, 
partidul național român dela înființarea sa a avut și are convingerea, că deslușiudu-se dreptatea și 
patriotismul scopului său programatic, prin conlucravea factorilor dirigenți ai monarhiei se va înlălură 
conflictul între condițiunile de existență națională a poporului român în țările coroanei Sfântului 
Ștefan și între politica de guvernământ a statului ungar, practicată dela inaugurarea vieții constitu- 
ționale în anul 1867. 

În consecință comitetul central executiv al partidului naţional român cu legitimă satisfacţiune 
a primit ânvitarea Lscelenţei Sale Domnului ministru-președinte de a statori împreună o soluție, prin 
care politica de guvernare a stalului ungar ar puteă fi adusă în deplină armonie cu interesele naţio- 
nale-politice, culturale și economice ale poporului român, urmând să înceteze asifel adânca nemulțumire 
a Românilor cu situațiunea lor obștească și mai vârtos cu politica dușmănoasă a guvernanților țării 
față de dânșii. 

În temeiul raporlului comisiunci sale și a tuturor actelor, cari i sau prezentat, remarcând 
patrioticul zel al Iscelenţei Sale Domnului ministru-preşedinte contele Ștefan Tisza, desvoltat în cursul 
îndelungatelov și laborioaselor tratative, comitetul central executiv al partidului național român con- 
siată, că în scopul de a se stabili, în chip dăinuitor, armonia între interesele naționale-politice, culturale 
şi economice ale poporului român și între politica de guvernământ a statului ungar, armonie imperativ 
veclamată prin marile interese de consolidare internă a patriei şi de raporturile internaționale ale 
monarhiei austro-ungare, reprezentanții săi, în cursul desbaterilor urmate între dânșii și domnul mi- 
nistru-președinte, pătrunși de gravitatea istorică a situațiunii, prin propunerile lor făcute în cadrele 
justelor desiderate ale poporului român au oferit temeiul bunei înțelegeri şi al pacinicei conlucrări. 

În acelaș timp, însă, comitetul central executiv al partidului naţional român regnicolar cu 
adânc regret este necesilat a constală, că soluţia oferită în mod definitiv din partea Escelenței Sale 
Domnului ministru-președinte, atât în urma conținutului obiectiv, cât și în vederea consecințelor, cari 
se impun ca condiții ale executării, este neaplă pentru înlăturarea chiar și vremelnică a conflictului 
existent între Români şi politica de guvernământ a statului ungar. 

Deşi domnul ministru-preşedinte pe deoparte a indicat omogenitatea de interese a naţiunei 
maghiare și a celei române, pe de altă parte a recunoscut dreptul firesc al poporului român de a-și 
constitui partidul său politic deosebit propriu și sa simțit îndemnat a accentuă, că mulțumirea po- 
porului român din Ungaria cu situația sa este în interesul bine înțeles al națiunei maghiare, decla- 
rându-se gata a contribui la această mulțumire prin sanarea doleanțelor, pe cari le-ar află justificate, 
toluș comitetul central executiv al partidului național român, având patriotica îndatorire a-şi exprimă 
temerile, protestele ori desideratele sale la toate prilejurile potrivite, se simte necesitat de astădală a 
constată, că Iiscelența Sa Domnul ministru-preşedinte ungar nu numai wa admis condițiunile indis- 
pensabile pentru înlăturavea conflictului dintre politica de guvernare a Ungariei și interesele de exi- 

stență a poporului român din această țară, ci a aflat chiar oportun a enunță, că nu va execulă față 
de neamul nostru nici acelea minimale drepturi, cari sunt înscrise în articolul de lege 44 din 1968 
despre egala îndreptățire a naționalităților Ungariei, lege neabrogală, sancționută de Majestatea Sa, 
declarând în acelaş timp, că poporului românesc prin legea nouă electorală i se vor oferi cadre mai 
reduse ca până aci pentru exerciarea înfluinței sale politice în legislațiunea țării 

În asemenea împrejurări şi constatând durerosul fapt, că nedreptăţile suferite de poporul 
român în era constituțională cu începere dela anul 1867 nici în timpul din urmă nu au încetat, ci 
dimpotrivă Sau întețit, situațiunea sa politică prin noua lege electorală, prin legea presei, prin îm- 
părțirea circumscripțiilor electorale şi prin ordinul ministerial referitor la întrunirile publice sa în- 
văutățit în măsură aproape însuportabilă, comitetul central executiv al partidului național român cu 
adâncă iubire de patrie și nestrămulată credință faţă de Înaltul Tron, gata fiind şi în viilor în orice 
moment a contribui la înfăptuirea păcii naţionale bazate pe drept şi dreptate, pe încredere înpru- 
mulală și pe respectul reciproc de drept şi dorind ca guvernul Majestății Sale prin acțiuni guverniale 
binevoitoare neamului nostru să creieze atmosfera indispensabilă unei asemenea înțelegeri, este necesitat 
a declară, că — respectând integritatea teritorială şi suveranitatea politică a statului — în situațiunea 
dată i se impune datoria de a luptă şi mai departe în spirit constituțional cu arme legale spre înlă- 
turarea nedreptăților, de cari sufere poporul român şi spre câștigarea și asigurarea drepturilor, cari 
sunt indispensabile pentru existența lui națională, pentru afirmarea sa politică şi prosperarea intereselor 
sale culturale şi economice. 

Comitetul central executiv al partidului național român este ferm convins, că în această pa- 
triotică nizuință întreg neamul românesc va fi solidar. 


E 
Cântec. 
Eres 

Să-mi fie seacă vieaţa In adumbrita fire Că din tufişu 'n plete 
De bucurii, mă jur Păreai o zână, fată! O mierlă ne văzi, 
Pe ochii tăi, pe fața Ardeam eu de iubire Și-a doua zi când fete 
Ca măru cel frumos, Şi stelele ardeau; Trecură la izvor, 
Mă jur, că nici o vorbă Şi-i de mirare: stele S'o bată vina mierla 
Din gura mea n'am scos. Ori ochii tăi erau?! Ne spuse tutulor! 
Acolo, sub alunii Sărmanu-mi, şi de ştiam Și fetele — cum sânt, 
Crescuţi tufoşi în rând, Ce șoapte vor străbate, Au și pornit-o, dragă, 
Cum te văzui la şipot: Că va ajunge cântec Cu svon și rău cuvânt 
Tăcută, ochii duși, Să fiu cântat în sate Și clopot gura şi-au făcut 
Cu sinii tremurând, Și gluma lor să fiu, Să 'ntunece de ciudă 
Naintea mea stătuși. De ştiam... Ci cum să știu?  Sărutu-ne sărut... 

Ci fi-mi-ar seacă vieața Ca măru cel frumos, 

De bucurii, mă jur Mă jur, că nici o vorbă 

Pe ochii tăi, pe faţa Din gura mea n'am scos. 

M. Beza. 
= 

Sculptorul C. Medrea. 


Un artist nou; o bucurie nouă. Da, căci 
cele mai vesele clipe pe care le are o re- 
vistă ca a noastră sunt acele, când poate 
constată ivirea unui nou talent pe pământul 
Ardealului. 


Sculptorul C. Medrea. 


Din lucrările ce le reproducem în acest 
număr se poate convinge oricine că simpa- 
ticul sculptor Cornel Medrea, adăpostit vre- 
melnic în Brașov, e un talent real dela care 
așteptăm creațiuni de valoare. Bustul 
d-lui Petru Popovici şi celelalte schițe 
dovedesc că-i stăpân pe tehnica artei sale, 
iar compoziţiile: Pocăinţă și Monumen- 
tul lui Vlaicu vădesc puterea de creațiune 
a sufletului său. În special schița monumen- 


tului Vlaicu, cu care se ocupă amănunțit 

d-l Dr. Al. Bogdan, arată îndrăzneala și ori- 

ginalitatea în concepția artistică a d-lui C. 

Medrea. 

Nu facem parte dintre aceia, cari se grå- 
besc să cânte osanale celor ce bat întâia 
oară la porţile artei. Dimpotrivă credința 
noastră este că trebuie să încurajăm prin 
critică manifestaţiunile tinerilor talente. 
Critica dreaptă şi onestă nu poate supără 
decât pe cei îmbătaţi de primele inspi- 
rații și pe cei săraci cu duhul, cari nu 
se mulțumesc cu jilțurile de fericire din 
împărăţia ceriurilor ci vreau să-și smulgă, 
cu deasila, o cunună de lauri nemeritați 
și în această vale a parvenirilor. 

Când avem, însă, deosebita bucurie de 
a ne găsi în fața unui talent real, cum e 
d-l Medrea, suntem datori să-l relevăm şi 
să-l sprijinim cu toată căldura sufletului 
nostru. Convingerea ne îndeamnă la îm- 
plinirea acestei datorii. 

Asupra d-lui Cornel Medrea ne-a atras 
atențiunea un foileton al d-lui profesor 
Dr. Al. Bogdan, în care ne spuneă cunos- 
cuta poveste a tuturor artiștilor români: 
lupta împotriva sărăciei și a mizeriei. De 
„Origine din Miercurea Sibiiului, născut 
din părinţi ce nu puteau jertfi suficient 
pentru visurile artistice ale fiului lor, a 
studiat la Budapesta, în condiții modeste. 
. Cu toate aceste a ajuns să fie stăpân pe 
arta lui, călăuzit mai mult de îndem- 
nurile sufletului său, decât de ale pro- 
fesorilor și mediului în care a trăit. Retras 
la Brașov, 'purtând mai departe lupta îm- 
potriva năcazurilor, a lucrat şi a arătat 

ce ştie și ce poate. Oameni de inimă l-au 

încurajat şi l-au ajutat. 

Acum, după ce îl cunoaștem cu toţii, suntem 
datori să-i dăm posibilitatea de a creă opere 
de artă, dându-i de lucru şi punându-l la 
adăpost de grija zilei de mâne. Monumentul 
lui Vlaicu, poate cu unele modificări ale schiţei 
ce o publicăm, va trebui să i se încredințeze 
ardeleanului nostru. Din obolul obștei dela 
noi să ridicăm unui talent răsărit din mijlocul 

nostru un montiment creat aici acasă de un 
artist al plaiurilor noastre. 

Străduințele noastre viitoare, în toate ma- 
nifestațiunile culturale, trebuie să tindă spre 
o ardelenizare, spre o reliefare a caracte- 
rului specific poporului românesc din această 
cetățuie de munţi. Prin asemenea străduințe 
vom creà izvoare nouă de îmbogăţire a cul- 
turei noastre românești, care cu toate nuanțele 
locale va rămâneă una şi nedespărțită. Această 
direcție culturală şi artistică ni se impune și 
de tradiția de până acum. 

De câte ori apare un nou talent, mai ales 
în artele plastice, așa de sărăcăcioase la noi, 


trebuie să ne bucurăm și să ne dăm silința 
a-l rețineă acasă. Am pierdut destui preoți 
ai frumosului până acum, să-i ocrotim măcar 
pe ceice vor veni de-acum încolo. Banii ce-i 
cheltuim pentru atâtea consfătuiri și atâtea 
banchete, am puteă să-i cheltuim şi pentru 
artă. Publicul să se obişnuească a da mai 
multă atențiune şi mai mare sprijin artiştilor, 
căci ivirea unui nou talent, ca de pildă al 
d-lui Medrea, preţuește în cumpăna vieții 
noastre naţionale cel puţin atâta cât o „re- 
zoluţiune“ a comitetului central al partidului 


naţional. 
0. C. T. 


(= 


Cântec. 


Doamne cât de bine-i noaptea... 
Toate 'm juru-ți adormite, 
Luna albă prin fereastră 
Puf de aur îmi trimite... 


. 


— Vino, vino și mă ’nvață 
Luno, tu surâzătoare 

Să "mpletesc un leagăn dulce 
Pentru-o frunte visătoare... 


Doina Petrean. 


=] 


Sonet. 


Rămâi... 


rămâi cu mine rândunică! 


Nu vezi că sunt pornit și eu pe mare? 
Intoarce-ți ochii tăi frumoși din zare 
Și stai pe naia mea fără de frică... 


Tot ce lucește-acolo e pierzare; 
Minciuni sunt norii care se ridică, 
Sunt jucării ce repede se strică 


Rămâi cu mine... 


Căci nu trăesc decât prin depărtare... 


’n zilele cu soare 


Ne vom deschide drumul auriu, 
Ne-om face din vieață, sărbătoare! 


Rămâi!... Ca mâne va veni furtuna 
Mânându-ne spre marele pustiu... 


— Sau dacă nu vreai, du-te... 


e tot una! 
Zaharia Bârsan. 

Povestea păcii.’ 


Traià odată întrun sat un om sărac şi nă- 
căjit. N'aveă bietul Român decât o livadă în 
marginea satului, moştenită din părinți, dar 
în schimb las?’ că l-a dăruit Dumnezeu cu o 
spuză de copii. 


C. Medrea: Bustul lui P. Popovici. 


Livada se mărgineă cu grădina unui om 
bogat și chiabur din sat. De câte ori da cel 
bogat drumul la vite, tocmai în livada celui 
sărac se opriau, că n'ajungeă bietul om nici- 
odată să poată trage cu coasa două brazde 
de fân, să aibă și el cu ce-și scoate cele 
două văcuţe din iarnă. 

Și mai aveă cel bogat un nărav. În fiecare 
primăvară îngrădiă gard nou în fundul gră- 
dinii și totdeauna se lărgiă cu un pas. Dacă 


1) Articol scris înainte de a se cunoaşte rezultatul 
tratativelor. 


aveă să mai țină asta câţiva ani, cel sărac 
rămâneă fără livadă. 

Cel sărac, — ca omul sărac — a răbdat, 
dar dela o vreme i s'a făcut şi lui lehamite 
de atâta nedreptate și a 'nceput să facă gură. 

Cel bogat, care eră om mândru şi cu tre- 
cere în sat, ca să nu creadă lumea că lă- 
comește la bucăţica de pământ a celui sărac, 
l-a luat pe cel sărac cu vorbe bune și i-a 
zis într'o zi: „Ascultă, omule, ce-a fost a 
trecut, hai să ne 'mpăcăm, că-i rușine să 
trăim supăraţi, amândoi oameni de-aci tot 
dintr'un sat.“ 

Și au plecat la crâşmă să se 'mpace. Erà 
tocmai spre primăvară, treceau pe drum 
oameni la lucru, scârțăiă plugul pe rotile, 
și eră o vreme de muncă de mai mare dragul. 

Cel bogat și cel sărac în vremea asta se 
omeneau şi se 'mpăcau. 

„Așa cum îţi spun, e rușine să stăm aci 
ușă de ușă supăraţi. Ştii, eu n'am lăcomit 
niciodată la averea altuia; să găsesc o pungă 
cu galbini în mijlocul drumului și trec pe 
lângă ea fără să m'ating. Îmi zic în mine: 
O fi pierdut-o vreun om năcăjit, las’ că se 
întoarce el după ea, când a băgă de seamă 
c'a pierdut-o. Și apoi tocmai dela tine să 
iau, om sărac? Să-ţi mai dau eu, nu să-ți 
mai iau. Uite vezi, ce m'am gândit. Să lași 
un băiat la mine la plug săptămâna asta, 
am să-i cumpăr o păreche de opinci, și aşa 
i-am văzut tot desculți; și deseară trimite-ţi 
nevasta la noi, că avem lapte berechet, să 
le faci o bucurie la copii.“ 

Celui sărac i se lumină fața de bucurie și 
nu-i veniă să creadă ce noroc a dat peste 
el. Se gândiă cum o să rămână nevastă-sa 
crucită deseară, când i-a spune ce ispravă 
a făcut azi. 

N'a isprăvit bine gândul și nevastă-sa a 
şi trântit ca o furtună ușa crâşmii, oprindu-se 
în faţa lui: 

„Bine mă, acum în vremea lucrului, când 
toată lumea-i pe câmp tu șezi în crâșmă și 
petreci? 

— Pst, nevastă, că-i lucru mare aci... 

— Ce drac de lucru mare? 

— Pst, gura, deseară am să-ți spun. Ne-am 
împăcat și... 

— O, mânca-te-ar pământul, — Doamne 
iartă-mă, să nu fie zis întrun ceas rău. — În 
crâșmă vă împăcaţi și sluga dumnialui chiar 
acum a mutat gardul prin mijlocul livezii.“ 

Românul a rămas ca trăsnit. Se uită la 
nevastă-sa, se uită la cel bogat, — se în- 
vârteă crâșma cu el și nu mai ştiă pe ce 
lume e. * 

Întocmai așa a pățit și comitetul partidului 
național din Ungaria. Până stăteă în trata- 
tive de pace cu Tisza, în cameră ministrul 
de interne ungar puneă proiectul de lege de- 
spre împărţirea cercurilor electorale, prin care 
Românilor din Ardeal li se răpiau și puţinele 
drepturi politice câte mai aveau. 

Tisza făceă pace și cumnatul său mută 
gardul. 

Cu toate că Tisza declarase în camera 
ungară legea de egală îndreptăţire a na- 
ționalităţilor literă moartă, cu toate că a 
făcut declaraţii categorice că nu va cedă o 
iotă din drepturile politice ale naţiunii ma- 
ghiare, cu toate că proiectul de împărțire al 
cercurilor electorale eră dat publicităţii, co- 
mitetul partidului național continuă tratati- 
vele și prin discreţia în care se învăluiă lasă 
lumea să creadă că se pregătește lucru mare... 

Au fost o greșală politică pentru noi trata- 
tivele de pace. Întreagă acțiunea, cum s'a 
pornit, a fost greşită. Membrii din comitet, 
cari sunt reprezentanţii poporului românesc 
din Ungaria, nau dreptul să ducă la târg 
programul politic al poporului care i-a ales. 

Nici un partid politic nu poate să stea de 
vorbă, să intre în tratative cu un alt partid, 
când dela început i se cere părăsirea pro- 
gramului. Se pot discută anumite mijloace 
de luptă, anumite acţiuni ori atitudini, dar 
principiile nu se pot pune în discuție. 

Programul unui popor supus, care trăeşte 
în afară de cadrele de drept, cum e cazul 
poporului nostru din Ardeal, cuprinde chin- 
tesența aspirațiilor acestui neam, — acelea 
nu pot formă obiect de târguială. 

E și ciudat la noi, că se poate admite ideia 
unui pact. 

Un popor, care nu are nici un drept, față 
de care legile nu se execută, care nu are 

nici o putere politică, numai programul, numai 
sufletul, cum poate să pacteze? 

Sufletul nu și-l poate da, și altceva n'are, 
că tot i s'a luat. 

Guvernul e în deplina posesiune a tuturor 
drepturilor, a întregii puteri de stat, îi stă 
în voie să execute o lege ori nu, și dacă 


C. Medrea: Bustul lui P. Popovici. 


ține să împace pe un popor, mare decât să 
o execute. Tot așa poate să ne facă o nouă 
nedreptate, și noi fiind împiedecați să ne 
manifestăm politiceşte nu-l putem opri, n'a- 
vem nici un mijloc, nu ne stă nimic la dis- 
poziție, — cel mult putem strigă. 

Și aci sa dovedit prim-ministrul ungar 
Tisza un adversar destoinic. 

După criza balcanică, după înfrângerea 
austriacă, când primejdia dela sud creşteă, ba și 
alianţa cu România se clătină, strigătul Româ- 
nilor puteă câștigă o altă importanţă politică, 

Elementul unguresc ajuns singur stăpân 
în Ungaria prin dualismul din 1867, în urma 


C. Medrea: Dr. A. Dobrescu (studiu). 


unei înfrângeri a Austriei faţă de Prusia, eră 
amenințat prin noua înfrângere diplomatică 
dela sud să alunece puţin pe scara puterii 
de vale. 

Pentru un prim-ministru ungar, chemat 
să apere cu toate mijloacele interesele po- 
porului său, eră fără îndoială o grea situație. 
Ba în aceeaș vreme voiă să treacă prin ca- 
meră o lege, care are menirea să desființeze 
politicește un popor, la ai cărui frați li se 
face pe de altă parte ochi dulci şi li se caută 
alianța. 

O acţiune politică a Românilor, strigătele 
lor după dreptate, i-ar fi îngreuiat mult si- 


tuația — așa că tratativele de pace se im- 
puneau cu forță majoră. 

Astăzi proiectul de lege e depus în cameră, 
sancţiunea prealabilă câștigată, se pot 
deci amână tratativele de pace până la altă 
ocaziune. 

S'au dovedit și de astădată că tratativele 
cu Românii sunt un excelent mijloc în mâna 
guvernelor ungurești, pentru a înlătură pri- 
mejdia unei chestiuni a naționalităților de 
câte ori se proiectează un atac nou. 

Tratativele de pace ne-a adus însă o pro- 
blemă nouă. Cum rămânem cu programul? 

Înaintaşii noștri, în sufletul cărora trăiă viu 
avântul anului 1848, cari la anul 1863 erau 
aproape să-și vadă realizate visurile de au- 
tonomie naţională, cari și-au dat seama că 
în 1867 națiunea maghiară a ajuns stăpână 
pe puterea de stat a Ungariei numai în urma 
înfrângerei Austriei la Königgrätz, au înscris 
în programul național dela 1881 dreptul no- 
stru la o autonomie națională teritorială şi 
credeau cu sfințenie în sosirea unor vremi 
cari vor face dreptate poporului românesc. 
De aceea au combătut totdeauna dualismul 


C. Medrea: Pocăinţă (compoziţie). 


și toate legile din 1867, cari asigurau heghe- 
monia ungurească asupra naționalităților. 

Politicianii noştri de acum, cari au condus cu programul? Sunt anumite puncte ale pro- 
tratativele de pace cu Tisza, admițând dis-  gramului nostru național — articole cari se 
cuția asupra crezului politic al Românilor din pot da rabat în târguielile politice? 


Ungaria au clătinat credinţa în acest crez. E timpul suprem ca cei competenţi să facă 
Va trebui deci să se lămurească cum stăm lumină. M. Nicoară. 
; = 
Baladă. 


Ce frumoasă cercuire are luna "m noaptea asta!... 
De pe lada-i de mireasă singură 'n cerdac nevasta 


Cu privirea visătoare goana ei o urmărește, 
Cum în drumu-i norii negri cu argint îi poleiește. 


Tot mai răspicat saude vuet mănios de gârlă, 
Pe un vârf de deal departe latr'un câne la o târlă... 


Vântu poartă mcet mirosul crinilor din grădiniță — 
Par'că ’n liniștea adâncă s'aud pași dinspre portiță... 


Bate inima nebună și răsuflu-i stă deodată, 
Când, în luminișul lunii, umbra lui în prag s'arată.. 


Uşor fruntea o desmeardă și suviţa ei bălaie. 
Pe la meara cea pustie mereu țip'o cucuvaie... 


Au trecut încet în casă!... Într'o "mbrăţişare mută 
Mare patimă grăește, legilor necunoscută; 


Și pe când buzele-apasă alba frunte ca de ceară, 
Dintre clăile din țarcuri două umbre se strecoară. 


„Vere-aţâne-te la tindă, eu rămân pe la fereste, 


Fără straje nu tihneşte dragostele de neveste!... 
x 


Cum îi leagănă trupșorul în a candelei lumină, 
Par'c'ar fi o arătare de atâta farmec plină. 


u 


Stă bărbatul — pumnul strânge fierul aspru din șerpar — 
Și c'un geamăt greu s'apleacă şi foc pune sub celar... 


Moare candela 'm chilie și 'ntunerecul se lasă; 
Pe la căpriori și streșini limbi de foc încep să iasă, 


Șerpuind cu mfiorare se ridică vâlvătaie, 
Din adâncuri câte-un strigăt pacea nopţii întretaie. 


Trosnesc grinzile ’n jăratic şi-a 'mroșit ograda toată — 


Două umbre 'mcremenite stau cu fața 'ntunecată!... 
* 


Mistuiţi de două focuri, zac ibovnicii 'm cenușe, 
Peste creștete de vişini — trece spuza jucăușe... 
Stele cad în depărtare, iar frunzișu-i plin de șoapte. 
Pe la poalele pădurii, două umbre pier în noapte... 
Manea Basarabă. 

Monumentul lui Vlaicu. 


— Proiectul sculptorului Cornel Medrea. — 


Cum se nutrește arta din paradoxele vieţii! 
Căci oare nu-i un paradox, când trebuie să 
moară un om mare, pentru ca să se nască 
o mare operă de artă? 

Şi poate niciodată, imediat în urma morţii 
unui Român, nu s'a ivit arta, bucuroasă de 
tragicul sfârșit, atât de repede, pentru ca să 
eternizeze ce-a pierit, cum s'a ivit deodată 
pe toată întinderea pământului românesc după 
căderea lui Aurel Vlaicu. 

Neamul nostru vrea să-i ridice monumente, 
în trei-patru locuri. Și sculptura românească 
se găsește fără de veste în faţa unei probleme, 
care până azi puteă neliniști doar numai 
sufletul artiștilor altor naţiuni. Căci acestea 
și-au avut aviatorii şi i-au jertfit, pentru a 
umpleă cu trupurile lor șanțurile, peste cari 
urmașii vor trece mai ușor spre o nouă etapă 
în desvoltarea culturii omenești. 

lată în ce chip eternizează sculptorii străini 
avântul şi jertfa sburătorilor moderni: Unul 
așează pe-un înalt soclu de piatră o figură, 
care reprezintă pe Icar, omul cu aripi, gata 
de sbor; altul, iarăș pe un soclu, un vultur 
cu aripile întinse, iar jos o plachetă de bronz 
pe care se vede chipul reliefat al aviatorului 
mort. Simplu și potrivit. 

Căderea lui Vlaicu însă a însemnat mai 
mult decât ar fi însemnat aceea a unui Francez 
ori a unui Englez. Căci pentru un popor, 
care abiă acum începe să-și plătească con- 
tribuţiile față de cultura întregei omenimi, 
moartea unui om, care și-a pierdut vieața 
în lupta ce-a dat-o cu mijloacele științei 
contra puterilor naturii sau contra celor su- 
pranaturale, însemnează botezul de foc ce-l 
primește acel popor în întrecerea sa cu toate 
popoarele lumii. Și deaceea să nu ne mirăm 
dacă s'a găsit un sculptor român, care a 
văzut altfel fapta lui Vlaicu decât ar fi 
văzut-o un străin și care deci s'a sbuciumat 
să concentreze în opera sa și arta și știința 
românească. Din ea parcă amândouă ies 
pentru o clipă înălțate deasupra artei şi 
ştiinţei străine. 

Şi din motivul acesta va interesă pe ori- 


cine evoluția monumentului lui Vlaicu, 
proiectat de sculptorul Cornel Medrea. 

D-l Medrea mărturiseşte, că din ziua în 
care a auzit vestea morții lui Vlaicu fantazia 
lui s'a frământat zi și noapte în iscodirea 
celei mai potrivite forme pentru a vecinici 
amintirea acestui mare aviator român. 

Întâi ar fi voit să exprime ideia aceasta: 
Vlaicu sfarmâ lanţurile, cari țin încătuşată 
cultura românească; aceasta se ridică acum 


in Talia a met 


C. Medrea: Schița monum. lui Vlaicu (Bas-relief). 


spre culmi. În limba bronzului şi-a pietrii 
cioplite ea s'ar fi tradus astfel: Icar se pre- 
găteşte de sbor. Jos: Românii în lanțuri (o 
grupă de oameni) își ridică privirile spre el. 

În compoziţia aceasta ar fi fost prea puţin 
avânt și prea multă robie, ar fi fost numai 
o pregătire și nici un curaj. O concepţie, care 
ar fi putut mulțumi pe-un sculptor dela 1848. 
Dar trei elemente fundamentale se cuprin- 
deau şi 'n această întâie concepție: Figura 
lui Icar; Românii; năzuinţa spre culmi. 

Un amănunt biografic întregi concepția. 
Vlaicu voiă să treacă Carpaţii. Vor fi deci 
necesare două grupuri: unul va reprezentă 
România, celălalt Ardealul; în mijloc pe vârful 
unei piramide (Carpaţii) Icar sburând. 

Această concepţie ar fi avut prea puțin din 
universalitatea, care dă valoare și trăinicie 
unei opere de artă și ar fi exprimat numai 

idealul lui Vlaicu şi încă un ideal neajuns 
de el. Ar fi amintit nesuccesul lui şi ar fi 
fost deci o operă de caracter pesimistic. Dar 
și această compoziţie a adăugat un element 
la celelalte trei: trecerea munților. 


desvoltarea culturii omenești. Defectele ei: 
lipsiă universalitatea ideii, iar vulturul aşezat 
sub Icar indică o învingere, deci un moment 
de stagnare, şi nu acea vecinică năzuințţă a 
omenimii spre mai mult, mai bun, mai frumos. 


C. Medrea: Schița monumentului lui Vlaicu. 


Al treilea stadiu evolutiv e o variație a 
celui dintâi, însă cu înlăturarea defectelor 
și cu adăugarea a încă unui element: Jos 
avem pe Români, cari se uită la Icar. El 
stă pe vârful piramidei gata de sbor. Sub 
Icar: un vultur speriat. 

Această concepție ar fi voit să exprime 
ideia, cum unul dintre Români contribuie la 


Artistul însă adăugă prin acest proiect încă 
un element fundamental al proiectului de- 
finitiv: pe vulturul, stăpânitor al culmilor, 
ca simbol al naturii, față de care Icar, 
omul-pasăre, simbolizează tehnica, deci geniul 
omenesc. 

În sfârșit, în sbuciumul unei nopți nedur- 
mite artistul a învins greutăţile: a putut con- 

centră toate elementele bune și a găsit ideia, 
care face dintr'o operă de artă să nu fie 
numai a unui popor ci a tuturor. Printr'o 
grupare isteață a elementelor și prin selec- 
ționarea și distribuirea lor pentru toate păr- 
tile constitutive ale monumentului, el a în- 
trupat în aceeaș icoană: idealul lui Vlaicu, 
idealul nostru şi idealul omenimii. Proiectul 
definitiv al monumentului se prezintă acum 
astfel: 

Un vârf de stâncă. Pare a fi cel mai înalt 


C. Medrea: Copilul Șuşu B. 


pisc al unui șir de munți. Păretele stâng al 
stâncii e un povârniş înfiorător, sub care 
bănuim că se deschide o prăpastie fără fund. 
De-a dreapta suişul este mai domol. Vreo 
cinci metri mai în jos și în fața piscului un 
alt vârf de stâncă, acesta însă tâmpit. Până 
la el se face dela stânga spre dreapta ca o 
treaptă în jurul muntelui. 

Pe acest vârf s'a oprit o clipă în avântul 
său impetuos: Sburătorul. Un voinic ca 
din poveşti. Piept larg, musculatură armo- 
nioasă: o minune a creațiunei umane. Numai 
un mic colț de stâncă îl mai desparte de 
vârf, care este însă în stăpânirea regelui în- 
aripat al văzduhurilor. Sburătorul s'a așteptat 


LUCEAFĂRUL 


109 


la aceasta, deşi nu-i vine să creadă, că ci- 
neva i se mai poate împotrivi. Semet şi dârz 
el își aruncă capul puţin îndărăt, vinele gâ- 
tului i se umflă de atâta mândrie și îndărăt- 
nicie, ochiul lui stă să învenineze cu privirea 
pe dușman şi să-l petrifice în vârful pietrii; 
vântul și ciuda îi ridică părul bogat şi i-l 
flutură descoperindu-i fruntea de îndrăznet 
şi învingător. Încă nu și-a deschis de tot 


C. Medrea:: Torso de fată. 


aripile mari, cari, așa cum sunt legate de în- 
cheieturile mânilor și — cu un brâu — de 
mijlocul trupului, poartă ușor pe voinic. El 
le va desface acum largi ca și când ar tri- 
mite în uriașele pene ale lor cea din urmă 
rezervă de putere pentru cea din urmă și 
hotărîtoare sforțare a îndrăznețului sbor plă- 
nuit. Muşchii brațelor şi-ai pieptului și-ai 
mijlocului se 'ncoardă, de stau să plesnească 
și totuş liniile lor îţi spun, că acolo în fi- 
brele ascunse ale cărnii mai sunt încă puteri, 
încă nesecate puteri, în stare să ia încă 
câteva piscuri în sbor. Parcă le simți su- 
flarea şi le vezi înălțarea. Și, ca şi când nu 
i-ar fi deajuns puterea aripilor, sburătorul 

apasă cu piciorul drept stânca pe care se 
oprise o clipă, dându-și un și mai puternci 
avânt. Piciorul stâng se desprinde și abiă 
mai atinge stânca cu vârful degetelor. 

Sburătorul sboară. 

Pe vârful stâncii durmiă vulturul. Ca întrun 
vis i se pare că aude vâjăit de aripi, cari se 
înalță din afunzime. Să fie vreo pasăre de 
pradă? El se deșteaptă și dincolo de colţi- 
şorul de stâncă ochii lui speriați descopere 
o ființă, care nu-i nici om, nu-i nici vultur 
şi este totuș și vultur și om. 

„E vis? E — o poveste? Un străin în 
meleagurile mele? Și aripile! Sunt ca ale 
noastre, dar mai mari. Ce mari! Ai putea 
adăposti sub ele o întreagă familie de vul- 
turi. Ab, şi un cap de om. Dușmanul nostru! 
El ne-a furat ce ne-a dăruit Dumnezeu, ne-a 
furat aripile. Și de-acum nici aici nu ne mai 
lasă să dormim, pe-un biet vârf de stâncă 
pleșuvă“. 

Dar pericolul e aproape, mai vreme să te 
gândești, aripile omului stau să se înalțe. 
Şi ce sete de cuceriri în ochii şi în pieptul 
lui! O groază neînțeleasă cuprinde pe regele 
văzduhurilor: tremurul morţii. Ar vrea să des- 
chidă ciocul și nu poate, par'că i l-a încleștat 
însăş moartea; el întinde gâtul spre dușman 
şi ameţit de frică se chincește deasupra pis- 
cului. Piciorul drept îi alunecă şi atunci aripa 
dreaptă se desface şi se împlântă cu osatura 
ei de pene în povârnișul stâncii. Va găsi ea 
razim? Și printro ultimă sforțare de voință 
regele își apără tronul: ridică aripa stângă, 
în care se adună în momentul acesta de su- 
prem pericol şi groaza și instinctul de con- 
servare şi mișcarea reflexă și ciuda și ura 
și neputința și plânsul învinsului; ridică aripa 
ca să lovească! * 

Va lovi? Dar aripile mari ale omului l-ar 
îngropă dintr'o singură lovitură sub ele. Nu 
va lovi, ci va alunecă în prăpastie, pentru 
ca departe să se înalțe iarăș în văzduhuri și 
mai înalte, deasupra vârfului pe care sa 
oprit ori peste care a trecut omul, ca acesta 
să se 'ntoarcă la cei ce-l aşteaptă în vale ` 
cu decorații, șampanie, fanfare, sicriu și un 
monument de bronz ori de marmoră. 

lar vulturul va îilozofă în noaptea viitoare 
deasupra unui alt vârf de stâncă înregistrând 
în magazinul său de cunoștințe înaintarea 


culturii omenești cu încă un pas. 
æ% 


O plachetă de bronz cu chipul lui Vlaicu 
săpată sub figura sburătorului va arătà, cine 
a fost între Români întâiul iscoditor de aripi 
fabricate, cu cari a şi cucerit văzduhul. 

lar pe partea cealaltă a monumentului un 
relief, asemenea în bronz, va desemnă pers- 
pectiva a trei-patru piscuri de munte, cari 
înfăţişează Carpaţii. Un aeroplan trece pe 
deasupra celui din fund și celui mai înalt. 
În planul întâi, pe coborişul unui delușcan, 
se vede un frumos cioban român în fruntea 
turmei de oi, cari merg în pasul lor mărunt 
cu capetele plecate. Ciobanul îşi face mâna 
strașină ochilor şi se uită în depărtare mi- 
nunându-se de pasărea măiastră, de care nu 
mai văzuse el până atunci de când a păscut 


turme de oi prin munţii aceia. 
* 


Un monument. Dar vrednic de-a înviă pe 
un mort; vrednic de-a ridică pe un artist, 
vrednic de-a desmorți un popor. Şi cel mai 
potrivit de-a înfrână cerbicia și de-a plecă 
mândria altora, de-a le învinge. 

„Ar fi o ruşine“, dacă nu l-am ridică. 


Braşov. Al. Bogdan. 

Ultima scrisoare : 


Printre nişte hârtii, cari mi-au rămas dela 
un cunoscut, găsesc această scrisoare: 


„Davos... 


„Astăzi a venit o prietină, care mi-a spus 
că te-a văzut în tren. Vorbeai cu cineva şi 
din conversaţia voastră a înțeles că te re- 
întorceai în țară. 

Ce aproape ai fost de mine! Dacă ai fi 
știut că sunt aici... 

Dar nu, naș fi vrut să mă vezi așa cum 
sunt acum. 

Și ce zi frumoasă a fost azi. 

Vezi, sufletul meu, iubirea mea te-a simţit 
aproape şi deaceea mi se păreă, că şi na- 
tura are un farmec deosebit. 

Cerul senin eră așa de departe... poate, 
pentru mine, prea departe ca să-mi mai poată 
trimite vreo nădejde. 

Razele piezișe ale soarelui păreau că mân- 
găie trunzișul bolnav, florile ofilite, firișoa- 
rele de iarbă plăpândă cari, înșelate de câteva 
zile senine, se deșteptaseră la vieaţă. 

O, de câte ori o înșelătoare impresie din 
afară nu face să ni se deștepte în suflet 
atâtea nădejdi... zadarnice. 

Pe coasta muntelui din față, între brazii 
întunecaţi, sunt preserate grupuri de me- 
steceni, al căror frunziş e de un galben auriu. 
Par'că vara, îndurerată că se desparte de 
aceste ținuturi, și-a smuls părul de aur și l-a 
aruncat peste codri. 

Și, în adâncul pădurilor, par'că aud mersul 
fiarelor, cari se duc undeva, departe, aud 
sborul paserilor cari trec prin văzduh, mur- 
murul izvoarelor cari fug cătră genune, simt 
cum tremură aerul când cad frunzele și când 
se scutură florile. 

Și toate svonurile acestea cari se duc mereu, 
în cari intră şi bătăile inimii mele și cli- 
pirile genelor și respirația, par'că sunt chiar 
pașii vieții inconștiente, care rătăcește ne- 
contenit prin lume. 

M'am gândit toată ziua la tine. 

Şi cum mă dor amintirile. Tu vei revedeă 
iarăș grădinița cu brazii și cu cei doi tei, 
pe coaja cărora va fi însemnată şi acum înăl- 


țimea noastră. Ştii, cum ne certam, când tu 
nu voiai să admiţi că eu sunt mai înaltă 
decât tine. 

Vei revedeă cameliile și azaleele noastre; 
trandafirii pe cari i-am sădit împreună, știi, 
când ghimpii lor mi-au sfășiat mâna. Tu 
spuneai, că sângele care a curs va face ca 
îlorile lor să fie și mai roșii. 

Acum se vor fi scuturat. Îi vor acoperi 
cu pământ, să-i apere de gerul iernii, poate 
în acelaş timp când vor cădeă bulgării și 
peste mine. La primăvară, tu îi vei revedeă. 
Florile lor vor fi simbolul iubirii mele, gân- 
durile cele mai frumoase cari se îndreptau 
cătră tine și pe cari, tocmai pentrucă erau 
atât de frumoase, nu le-am putut spune nici- 
odată. 

Și când luna va cerne argint peste gră- 
diniță, vor șopti florile, vor murmură frun- 
zele, vor bate uşor din aripi fluturii somno- 
roși; albinele vor zumzăi, ca atunci, noaptea, 
când tu scuturai prunii înfloriţi ca să le auzi 
cum se deșteaptă, svonind ca niște sunete 
sburate de pe coarde misterioase, atinse de 
mâna de vis a unei zâne. 

În toate acestea vei simți fiorul iubirii mele, 
care te va împresură mereu. 

O, grădinița noastră! Ea știe, că după ce ai 
plecat tu ma fost dimineață în care să nu 
mă audă șoptindu-ți numele și nu s'a stins 
nici o lumină de zi, fără să nu te chem. Roua 
din ochii fiecărei flori mi-a oglindit faţa în- 
durerată. 

N'ai auzit glasul meu pe care ţi-l aduceă 
aripa vântului? 

N'ai văzut, în picăturile de ploaie, cari 
izbeau în fereastra ta, acolo departe, ceva 
din lacrămile mele? 

Ți-aduci aminte când ai venit să-ţi iei rămas 
bun dela noi? 

În aceeaș grădiniță, stăteam muţi de du- 
rere și priveam în gol, când au trecut peste 
capetele noastre doi porumbei. Și erau așa 
de aproape unul de altul... Lacrimile cari 
ne-au înnecat ochii vorbeau de nădejdi. 

Mă sdrobește aducerea aminte a visurilor 
din clipele acelea, 

Odată am trecut cu mama pe lângă casa 
ta. Eră noapte, târziu; ne întorceam dela o 
prietină. La tine eră lumină. Te vedeam plecat 
deasupra cărţilor. 

Și ce noapte frumoasă eră atunci. 

Îmi veneă să strig de bucurie, căci sim- 
țiam că toată puterea sufletului meu, toată 
dragostea mea năvălește cătră tine să te 
susțină, să te înalțe ca apoi să pot fi lăsată 
să vin lângă tine pentru totdeauna. Ce de 
visuri! Ce rău ai făcut că ai plecat. Poate 
nu eram silită să-l iau. Vezi, când ai plecat 
tu, toată vieața mea se împărțiă în două. 
Tot trecutul meu, toată tinerețea, toate nă- 
dejdile, tot ce face tăria complexităţii fiinţei 
omenești, porniă cu tine. Vina lui e doarcă 
mi-a adus boala. 

Poate aș fi scăpat de ea, dacă nu mi-ar 
îi fost toate puterile la tine... 

Te vei duce să vezi casa noastră. Oglin- 
zile vor reflectă chipul tău singur, dar ochii 
minții tale mă vor vedeă şi pe mine alături. 

În tăcerea salonului, ți se va păreă că auzi 
cum se deşteaptă, de pe coardele pianului, 
cântecile cari îți plăceau ţie. 

Mă vei vedeă aevea, ca atunci când îți 
cântam rolul „păpuşii“ din „Povestirile lui 
Hoffmann“ şi când tu, ca să mă năcăieşti, 
spuneai că trebuie să am părul blond și ochii 
albaștri ca să corăspund rolului. 

Şi în razele soarelui să vezi ceva din stră- 
lucirea iubirii mele, care se va cobori asu- 
pră-ţi, cum Jupiter s'a coborit, în formă de 
ploaie de aur, asupra lui Danaë. 

lar în clipa când va fi să mă sting, voiu 
privi fotografia ta. Vreau ca figura ta să fie 
ultima pe care s'o păstreze oglinda ochilor 
mei. 

Și când voiu fi dincolo de mormânt, de 
voiu sta în fața Supremului judecător, să te 
am pe tine în ochi, să nu văd nimic, nimic 
decât pe tine. 


Va înțelege atunci cât a fost de drept față 


de iubirea noastră... Margareta.“ 


D. N. Ciotori. 

Clipe de lumină. 


În cântecele mele dorm visuri îndrăznețe 
Setoase de fiorul curatei întrupări, 

Avântul unor zile de mândră biruință 

Şi freamătul vieţii, stăpână peste zări, 

Și nopţile 'mstelate de vrăji încremenite, 

Ce 'n umbra, coborită pe dosnice cărări, 
Ascund neastâmpărarea furtunelor de șoapte; 
Cuvintele "nflorite de dornice chemări. 


Sunt clipe de lumină și doruri ne'mplinite, 
Ce-și tremură urzirea duioaselor povești; 
Altarul de nădejde, ce ?n seri târzii mi-adună 
Pribeagul stol de gânduri, ce plânge la fereşti. 


lubirea mea 'nvrăjbită de viiorul de rele, 
Ce-a frânt cu noaptea urii curatul meu avânt, 
În suflet mi s'aprinde, frumos împodobită 
De farmecul vieţii și uit apoi — și cânt. 
Ruina se 'nfioară, trezită de cântare, 

Mă mângăie seninul ce-aduce bucuria 
Vestirei de izbândă și iară simt cum creşte 
Nădejdea biruinței, lumina și tăria 

Și iară mă 'mpresoară cu sfânta lor mărire, 
Icoane desrobite din sbuciumul de nori, 

Şi iar mă mdeamnă vieaţa, cu dulcea ei povaţă 
În cântece să-mi leagăn ai dragostei fiori. 


1. N. Pârvulescu. 

Poetul Șt. O. Iosif. 


Il. 

Poetul ardelean, în genul liric, a avut o notă 
a lui distinctă pe care d-l lorga a observat-o 
de atâtea ori, și cu mare dreptate: since- 
ritatea. Se știe, că expresia acestei calități 
omenești s'a făcut în veacul al XIX-lea, de 
filozoful englez Carlyle. Marele filozof a ţinut 
să precizeze cu putere că atunci când va 
încetă în lume minciuna, în locul căreia va 
luă loc adevărul şi sinceritatea, atunci va fi 
fericirea visată de toți. Sinceritatea mi se 
pare e cea dintâi cerință a poeţilor mari. 
Dacă în literatura noastră ca și în celelalte 
literaturi nu au prins rădăcini genuri literare 
inventate ca simbolismul, prima cauză eu o 
văd în lipsa de sinceritate, în personalitatea 
cu totul impersonală a acestor poeţi. E, 
în versurile acestora, o muzică care cântă pe 
acelaș ton şi cu aceleaşi accente, aproape la 
toți poeţii. În ele nu se vede nimic din des- 
cărcarea energiei omeneşti, de cari ne vor- 
besc tratatele de estetică de veacuri întregi. 
Nici un sentiment pe care să-l recunoaștem, 
nici o durere omenească de care să ne în- 
duioșăm. Marii noştri poeți Eminescu şi Vla- 
huță vor trăi prin veacuri pentrucă în ver- 
surile lor sunt ei înșiși, e plânsul omenesc 
al acelui atins de săgeata înveninată a zeului 
Amor. Sinceritatea atrage după ea în lirica 
poeţilor iubirea cea adevărată, care singură 
merită să fie redată prin artă. Vom arătă ce 
înțelegem prin aceasta, deocamdată să facem 
cunoștință cu iubirea lui Iosif. 

losif a avut despre iubire o concepţie înaltă, 
care, în trecut, se întâlnește la Petrarca și 
Lamartine. lubirea pentru el, ca și pentru 
aceşti doi poeţi, este una din poruncile dum- 
nezeești şi poetul şi-a pus întrebarea: pot 
eu călcă porunca Domnului? Eu văd în această 
mare calitate a lui losif pe artistul desăvârșit 
al tuturor timpurilor. Poetul, până la găsirea 
iubitei, eră trist și vedeă vieața ca o greutate 
care apasă asupra oamenilor: 


Mergeam în întunerec şi fără nici o ţântă, 

Cu fruntea încreţită, cu ochii în pământ, 

Să plâng de mult uitasem, uitasem chiar să cânt, 
Căci fericit e-acela ce plânge-amar sau cântă, 
Atuncea când se simte mai trist și mai înfrânt! 


(Urmare.) 
Însă atunci când a venit ea, aducătoarea 
de vieață: 
Tu primăvară mândră a vieţii mele, Li! 
Cum te văzu pribeagul, pe loc se "veseli, 


Şi soare ’n cerc s'aprinse şi ciocârlii cântară 
Şi-un raiu de vieață nouă deodată ne ?nveli. 


lubita este 


Vis întrupat al visurilor mele! 


în fața căreia 


Ci ca 'ntr'un murmur nesfârşit de ape 
Ce se revarsă 'n valuri de-armonie, 
Din mii de glasuri ce-l vrăjesc de-aproape, 


Sărmanu! suflet cearcă şi nu ştie 
Ce ton să prindă, ce cuvânt s'aleașă, 
Căci toate-! chiamă, *] strigă și-l îmbie. 


lubita poetului este, ca la marii artiști ai 
lumii, ca la Petrarca, ca la Heine, ca la Musset, 
izvorul artei: 

lar cântecul, ca pe un scump tezaur, 


În suflet l-am purtat amar de vreme, 
Dar azi îmi face inima să-mi salte: 


O, daţi-mi lira strunelor de aur! 
Ea singură doar poate să recheme 
Simţiri aşa de sfinte și inalte... 


Și aceasta trebuie să fie menirea iubitei 
artistului, menire morală pe lume, în care se 
oglindește vieața omenească de pretutindeni: 
să redeie simţiri sfinte şi înalte. Iosif, artistul 
acestei vieţi înalte, acestui ideal omenesc 
înalt, pentru care şi-a dat şi vieața, până 
acolo merge cu înţelegerea iubirii, până la 
păgânism, până la personificarea barbară a 
celor antici: 

Doar tu altar imi eşti şi-mi eşti icoană 


Și dragostea mi-e sfântă şi curată 
Ca floarea neatinsă-a primăverii, 


Ca şi iubirea fără de prihană, 
Scăldată într'a raiului lumină, 
Ce-o preamăreau în zile vechi truverii. 


Dar se poate obiectă: și ce atâta atenţie 
şi ce atâta entuziasm pentru astfel de vorbe 
goale, pe cari le întâlnești la toți poeţii de 
rând. Da, este adevărat că le-am întâlnit și 
le vom întâlni la toți poeții de rând, căci 
doar nu este un monopol pe vocabularul 

limbei românești; însă, cu excepţia unor poeţi 
mari, aproape toți poeţii aceia de rând le 
întrebuințează pentru mai multe iubite, vorba 
lor nu-i costă nimic, este, ca să zic așa, ale- 
gerea unui vocabular de vorbe cu cari în- 
tâmpină pe toate „fetele frumoase.“ losif le-a 
întrebuințat pentru o singură femeie, chiar 
atunci când ea l-a părăsit. Și tocmai de aici 
porneşte marea deosebire între iubirea lui 
„sfântă“ și iubirea vulgară și imorală a poe- 
ților acelora fără număr. Şi tocmai de aceea 
am văzut noi în losif artistul desăvârșit al 
tuturor timpurilor. Și tot de aici, tot dela 
această constatare am pus noi în fruntea ca- 
pitolului acestuia cuvântul de sinceritate, de- 
spre care am spus că atrage după el iubirea 
cea adevărată, care singură merită să fie re- 
dată prin artă şi să trăiască prin veacuri, așa 
cum trăiește iubirea lui Petrarca. 

Literatura română ca și celelalte literaturi 
străine a avut şi are câțiva poeţi fără talent, 
cari și-au pus inspirația în slujba saloanelor 
boierești, sau în slujba prietenelor pe cari 
le cântă în acelaș fel. Aceștia nu sunt născuţi 
poeți, ci simpli memorizatori și versificatori. 
Poeţii înnăscuți cari vor cântă iubirea, fără 
să vrea sunt supuși acestui proces: de-a în- 
țelege vieața și lumea în jurul unei singure 
femei. Inspirația pornind din sufletul unei 
anumite personalități se îndreaptă cătră o 
anumită personalitate, obiect sau loc, pen- 
truca, unind elementul psihologic din inte- 
riorul omenesc cu frumosul exterior al vieţii 
noastre, să se răsfrângă în sufletele tuturor 
oamenilor. Emoţia estetică pe care o pro- 
duce poezia erotică este rezultatul conlucrărei 
între sentimentul general omenesc (obiectul: 
iubirea omenească în genere) şi motivitatea 
individuală (subiectul: iubirea unor anu- 
mite personalități). Emoţia pe care o produce 
această poezie nu este datorită sentimentului 
egoist și iubirii individuale a poetului, cât 
este reprezentarea, prin acest procedeu, 
a sentimentului și iubirii general omenești. 
In iubirea poeţilor tineri se recunosc toți ce- 
titorii aproape, sau dacă nu se recunosc, le 
place să trăiască vremurile de fericire ale 
acestora, sau să plângă pe cripta iubirii pier- 
dute. La poeţii de rând, la acei cari îşi pot 
plimbă muza dela o casă la alta, niciodată 

nu apare sentimentul general omenesc, ci 
numai iubirea lor personală, care apare cu 
totul cabroasă, ca la Conachi în trecut, ca 
la mulți alți trubaduri din zilele noastre. 
Adevărul este, că pe când poeții cei mari sunt 
expresia întregei lumi şi vieţi, cum a arătat 
Eugène Veron!) văzute prin ochiul obiectiv 
al artistului, care are în vedere frumosul 
înainte de toate; ceilalți, simpli memorizatori, 
nu sunt altceva în artă decât expresia per- 
sonalităţii lor, cari au în vedere utilul, în- 
nainte de toate. Se știe iubirea poetului 
nostru Eminescu, se ştie cum, pe când în 
satirele și în poeziile lui de epocare, ne-a 
vorbit de toată lumea dispărută, — în poezia 
lirică toate sensaţiile poetului, cari se pre- 
făceau în versuri, erau provocate, prin in- 
spiraţia lui, de-o singură femeie, de-un singur 
izvor de poezie şi, aici, izvor sfânt. lubirea 
celor mai mulți poeți universali, pentru mai 
multe femei, nu e tocmai iubirea lor perso- 
nală, cât este sufletul deschis al acestor poeţi, 
pe cari îi ademenesc toate frumusețile ome- 
nești, ca pe albină toate florile frumoase; 
prin urmare, nu este iubirea lor personală 
cât este o chestiune de psihologie subtilă a 
oamenilor de litere cum a arătat d-l Emil 
Faguet în cartea sa Amours d'hommes 
de lettres. Chiar prin definiția ei de poezie 
subiectivă, poezia erotică mărginește in- 
spirația poetului la o singură femeie, după 
cum poezia epică, prin definiţia ei şi de 
poezie obiectivă, dă dreptul poetului să 
cânte calitățile mai multor persoane şi nici- 
odată ale uneia singură. Poetizarea unui singur 
erou din trecut apare cu totul greșit, cum 
vom arătă mai jos, pentrucă el nu poate con- 
stitui nici elementul de emotivitate pe care-l 
constitue iubita poetului și nici faptele 
desfășurate de massele cari fac răsboaiele și 
vitejiile. Trebuie să observăm că şi artele 
plastice şi în deosebi pictura, cu toate că şi 
ele ar apăreă subiective, adecă ar aveă în 
vedere personalitatea omenească individual, 
dela care se extinde cătră general, cu toate 
acestea zic, se deosebesc radical de poezie. 
Pictura, mărginită în spațiu, ne reprezintă 
frumusețea unei femei numai din punctul de 


) L'Esthetique, Paris 1890, pag. 404. 

vedere al înfățișării, al frumosului căutat în 
frumos. În schimb, atâtea şi atâtea tac în 
fața unei picturi, ceeace deşteaptă în sufletul 
privitorului ideia că înfăptuitorul pânzei a 
fost un egoist și egoismul iese în afară de 
cadrul artei. Între pictură şi poezie mai poate 
fi şi această deosebire: pictura, ca mai toate 
artele plastice, redă mai multe tipuri de femei, 
pe când poezia, în idealitatea ei transcenden- 
tală, ne redă, printr'o singură femeie, tota- 
litatea calităților omeneşti ale tuturor fe- 
meilor din toate timpurile și locurile. În acest 
fel, cu cât se întinde sfera univ., artistul îşi 
pierde obiectivitatea față de poezie, care, cu 
cât îşi mărgineşte sfera artistică, cu atât 
devine obiectivă pentru artist și subiectivă 
pentru cetitor. 

Câtă deosebire între pictor şi poet, în ceeace 
privește iubirea! Poetul redă numai idealitatea 
unei femei, lăsând și cetitorului dreptul de 
a și-o închipui cum vrea, drept, pe care pic- 
torul i-l răpește; poetul cel mare, rămânând 
la un tip ideal de femeie și cântându-i cali- 
tățile ei omeneşti, fără de care omenirea ar 
fi sterilă, face mai mult decât pictorul: el 
aplică etica artei, dela care nu se poate sub- 
strage. 

Așa a înțeles Iosif iubirea și pentrucă i-am 
putut urmări evoluția și pentrucă am fost 
contimporani cu el, am ţinut să atingem o 
chestiune literară de mare interes, pe care 
nu o putem trată decât cu ocazia unui fapt 
concret. 

Când poetul a fost părăsit de iubita lui nu 
a întrebuințat săgețile de răsbunare ale zeului 
antic. El a plâns, ca un copil nevinovat, pe 
cripta iubirii pierdute pe veci, a plâns până 
la moarte, chemându-și iubita, chemând zi- 
lele senine. Pentrucă 

Robită de privirea ta 
De-atuncea inima mea bate, 


Și ’n veci eu nu te voiu uită 
De cât dac am să uit de toate! 


Cum am spus, iubita poetului se desparte 
de el, îl lasă pradă gândurilor și tristeţei, însă 
el, care a înțeles iubirea ca marii artiști ai 
lumei, mo va uită niciodată, deoarece 

Din clipa cea dintâia deci 


Am presimţit că eşti femeie 
Pe care voiu iubi-o ’n veci. 


A! puternic argument al unui suflet sincer. 
Dacă losif nu ar fi fost un artist în toată 
puterea cuvântului, ar fi putut şi el argu- 
mentă ca oricare altul: ce are a face! par'că 
numai ea singură este femeie pe lume? etc. 
etc. Nu! de aici înainte, cu mai puțină idea- 
litate şi transcendentalism ca în poezia lui 
Eminescu, Vlahuţă și Cerna, poetul va pre- 
face poezia în ecoul de jale al sufletului 
lui. Ce-ar fi de-aici înainte, oricare ar fi 
viitorul lui sau al ei, are mângăerea lui Heine 
că iubirea va trăi în veci prin versuri: 

Căci dacă vieaţa mea e stânsă 
Şi tu mă dai uitării mâne, 

În cântecele mele insă 
lubirea-mi tainică rămâne. 

Şi, ca o supremă cugetare, ca cea din urmă 
sforțare a gândirii poetului, pentru a-și îm- 
păcă conștiința, după versurile acestea ur- 
mează următoarele, în cari pare că poetul 
a găsit ultima alinare, fiind ultimul argument 
al unui învins: 

Și-oricât te-ai apără *mpotriva 
lubirii ce-o ingropi în ele, 
Fantoma-i tristă răsări-va 
Mereu din cântecele mele! 


Nu-i vorbă, poetul are accente de chemare, 
învăluite în regret mult mai duioase decât 
ale lui Heine, cari au alte calități, dar pe 
cea a duioşiei nu! Versul acesta de chemare 
și regret este atât de personal şi-i aparține 
atâta lui losif, încât el este cu totul original, 
nu numai prin fond, dar şi prin formă, a 
cărei cadență îţi sună multă vreme la ureche. 
Aşa este poetul când sfătueşte cântecul să 
meargă la casa iubitei pierdute, unde 

Adie-i la fereşti şi spune-i 
Stăpânei dulci și ?'n veci iubite, 
Povestea 'ntunecată-a unei 
Sărmane inime sdrobite. 


Să-i spui că nici să o blesteme, 
Nici ură mar puteă să-i poarte, 
Ci plânge, sângeră și geme 

Şi o so cheme pân” la moarte. 


Așa este în altă poezie de chemare: 


De câte ori ascult uimit şi-aştept 

Să te re'ntorci, să mi te-arunci la piept, 
În braţe să te prind, să nu mai pleci, — 
Deşi ştiu, vai, că te-am pierdut pe veci! 


Așa este în toate cântecele poetului cari 
se învârt deasupra vieții lui, ca-un cârd de 

corbi, întârziați întrun amurg de toamnă 
târzie. O! dar şi cântecele vin unele după 
altele și-l obosesc pe poet. Mai tacă și ele: 

Vai, cântece, tăceţi puţin! 

Tăceţi că nu mai am putere 

Să plâng, — şi e paharul plin... 

Repaos sufletul meu cere 

Şi pace dup'atâta chin... 

Tăceţi, — mi-e sete de tăcere... 

Dela tăcere și linişte, poetul trece la moarte: 
vrea moartea, care singură-l poate scăpă de 
suferință... Şi astfel, urmărind evoluția li- 
rismului lui losif, am ajuns ia o altă fază a 
lui după desfășurarea sentimentelor, la ultima 
fază! 

De unde în primele poezii găsim accente 
de acestea în cari ne place şi nouă să trăim: 

Fugiţi departe, griji intunecate! 
Vreau să trăesc din zori şi până seara 


Şi vreau să cânt! Vreau să mă 'mbăt de para 
Eternă a iubirii nesecate. — 


în cele din ultima epocă găsim accente de 
desnădejde în felul acesta, de cari fugim cu 
lacrămile în ochi pentru poet, cum e în Ad 
Mortem: 

Secerătoare ce însufli teamă, 

Eu nu te văd purtând pe umeri coasă, 


Cu-orbite reci cum treci din casă ?n căsă, 
Când nimeni nu te vrea, toţi te blesteamă, 


Precum cei vechi te 'ntrezăreau frumoasă, 
Rănitu-mi suflet, palido! te chiamă: 

O vino ’ncet şi dulce ca o mamă 

Și umbra ta pe ochi încet mi-o lasă. 


Căci tu eşti taina, linistea, tăcerea, 
Limanul cel din urmă, mângăierea, 
Din urmă-a celor obidiţi şi trişti; 


Tu singură eşti vrednică să vindeci 
Un suflet bântuit de mari restriști... 
O înger negru-al morţii, vino, vim deci!... 


Versurile acestea nu ne fac numai să le 
stropim cu o lacrimă pentru poet; ele ne 
îngrozesc... ca cele mai puternice scrieri 
universale unde ni se arată sceptrul lumii și 
vieţii: Moartea! La constatarea poetului, 
cumcă ea este singura scăpare a tuturor 
suferințelor de pe lume, parcă ne ferim de-o 
lovitură nevăzută, ne înspăimântăm ca în 
piesele lui Shakespeare, unde ni se face fi- 
lozofia vieţii. În psihologie este un principiu: 
frica este mai mare atunci când este pre- 

cugetată. Așa este omul: el știe grozăviile 
morţii, dar atunci când i le mai spui, când 
i le constați din nou şi iarăş din nou, frica 
lui ia proporţii uriaşe. Pe mine mă urmărește 
de ani îndelungaţi constatarea pe care o face 
d-l Gherea, la una din poeziile lui Vlahuţă, 
că după moarte vom trăi acolo în pământ 
mii de ani, zeci de milioane, sute de milioane... 
etc. Constatarea iubitului nostru critic nu cu- 
prinde cine ştie ce filozofie, ea nu este în- 
văluită nici în termini abstracți, dar mi se 
pare puternică, cu totul puternică, pentrucă 
în ea este expresia milioanelor de oameni, 
cari nu îndrăsnesc s'o facă... Dar în poezie! 
Ce putem spune când ni se fac astfel de 
constatări în versuri! Aici, constatarea este 
şi mai puternică, fiindcă ne-am obișnuit să 
vedem în Artă, Vieaţă și Lumea, reflectate 
ca întro oglindă. Şi astfel, constatarea lui 
losif, care este a multor poeți universali, a 
făcut pe unii recenzențţi, la apariţia Cânte- 
celor, să-l numească pe poet pesimist, 
și de sigur şi în viitor va face pe mulţi să-i 
dea poetului această denumire. 

Mie, însă, mi se pare nedreaptă constatarea 
pe care au făcut-o atâția, şi în capitolul acesta 
vreau să restabilesc înțelesul cuvântului pe- 
simism, numai în acest caz, căci altminteri 
ar trebui să scriu un studiu special despre 
el, după atâtea definiţii câte i s'au dat în 
literatura română. 

E adevărat, losif are accente de desnădejde 
și de „pesimism“, mult mai puternice decât 
alți poeţi consacraţi pesimismului. Dar nu 
este mai puțin adevărat, că poetul nu gene- 
ralizează ca aceștia și în deosebi ca Leopardi 
și Eminescu, că vieața este un rău. Ce i-a 
făcut atuncea pe recenzenți să numească pe 
losif „pesimist“? Credem că interpretarea 
greșită în literatura română a acestui cuvânt. 
Dela Eminescu încoace i s'au dat atâtea și 
atâtea explicaţii! Dar cea mai curioasă ex- 
plicație a dat-o d-l Gherea, iar după d-sa 
mai mulți criticaştri cari au vrut să-l imite. 
Se știe, că după d-sa „pesimismul, care, ca 
filozofie și ca sentiment străbate toată crea- 
țiunea poetului (Eminescu), dându-i de multe 
ori o coloare așa de întunecată, acest pesi- 
mism e rezultatul influenţei, mijlocului social 
în înțelesul larg al cuvântului“ (Studii Cri- 

tice, I, p. 130). Pricina acestui pesimism 
„trebuie să se caute în vieaţa materială a 
societăţii, în fiziologia socială, în relaţiile 
politico-economico-sociale, într'un cuvânt, în 
întocmirea socială a societăţii“ (p. 73). 
Dacă este ca una din teoriile d-lui Gherea 
să apună mai repede, — cum a şi apus — 
e tocmai explicația d-sale cu pesimismul. 
Cât de șubredă eră această teorie, se vede 
din însăși argumentele și explicaţiile d-sale. 
Așa bunăoară este explicația cu eminisce- 
nianii. La aceștia, după d-l Gherea, „e tocmai 
acea comunitate în modul de-a simţi şi gândi, 
impusă de însăși epoca în care trăim“ 
(III, pag. 166—7). Și printre aceşti eminisce- 
niani, cari aveau, după d-sa, acelaș fond de 
sentimente ca şi Eminescu, impuse de acea 
epocă „decepţionistă “, erau Gheorghe din 
Moldova, A. C. Cuza, Stavri și chiar Șt. O. 
losif. Dar, după câte știm noi astăzi, cel 
dintâiu a murit în anii din urmă, lăsându-ne 
niște volume de versuri pline de glume asupra 
vieței; A. C. Cuza este azi om politic, ca şi 
Stavri, şi nici unul nu s'ar gândi să-și îm- 
brace gândurile lui Eminescu, asupra vieții, 
când vor s*o îndrepte, când doresc s?o schimbe 
spre mai bine. Câtă deosebire între ei și 
Eminescu. Eminescianismul liric? Nu a fost 
altceva decât o simplă plagiare de ideal şi 
sentimente, care a ademenit pe poeţii din 
aceea vreme pentru forma ușoară prin care 
se puteă exprimă orice visător. Azi opera 
lor nu mai poate trăi, iar ei, ca personali- 
tăți, au luat alt drum, ca de exemplu Șt. O. 
losif. A susțineă că acești poeţi erau influ- 
ințați de decepţionismul epocilor, înseamnă 
a plecă dela premise false și tocmai acesta 
este adevărul în cazul de față. Poetul Vlahuţă, 
în revolta lui contra celor ce plângeau fals 
la fel cu Eminescu, a spus-o însuș că pla- 
piase Eminescianismul: 
Ştiu. Am fost și eu ca tine amăgit să cred că ’n artă 
Pot să trec la nemurire cu revolta mea deşartă; 


Şi cu lacrămi stoarse?n silă — nu mai mi-aşi aduce-aminte 
Am bocit şi eu nimicuri ce-mi păreau atuncea sfinte!... 


Așa dar: „lacrămi stoarse n silă“ și pe 
deasupra: nimicuri! 

Mai ne putem întrebă iarăș: dar cum, după 
poeţii eminesceniani, poeții români din veacul 
în care trăim: Iosif, Cerna, Goga și alții, 

cântă vieața și binele ei? Cum adecă, în 
timp de 10—20 de ani s'a schimbat așa de 
radical mediul social în țara noastră? Ori 
acești poeţi mau aceeaș pătrundere și sen- 
sibilitate ca și poeţii cari i-au precedat? lată 
dar, cum teoria cade dela sine. Cred că în 
altă parte trebuiește căutată explicația cum 
unii din poeţi își doresc moartea, cum se 
desgustează de vieaţă. Chiar cuvântul de 
pesimist mi se pare rău întrebuințat, nu 
numai față de poeţii români, dar chiar faţă 
de poeții tuturor ţărilor și timpurilor. Una 
din aceste explicații o dă însuși d-l Gherea. 
Aşa, vorbind de pesimismul lui Vlahuţă și 
văzând şi d-sa că aici nu mai poți să aduci 
o teorie aşa de ingenioasă şi personală, de- 
oarece, este foarte ingenioasă și personală, 
pentrucă Taine, și chiar Brunetitre,!) numai 
generic vorbesc de influența mediului, şi 
niciodată nu au aplicat-o la oameni și fapte 
individual, — mărturisește în acelaș volum 
la pag. 212, că anume cauzele acestui pe- 
simism „sunt mizeriile vieţii“. 

Da, este adevărat: mizeriile vieţii, prin 
cari trebuieşte să treacă poetul. Da, cauzele 
acestui desgust de vieață trebuiesc căutate 
în organismul psihicului artistului, în lovitu- 
rile pe cari le-a primit în vieaţă. Și d-l Gherea 
citează din cartea lui Vlahuţă Din durerile 
lumii următoarele rânduri, pe cari le cităm 
și noi cu plăcere, pentrucă ele lămuresc per- 
fect de bine cum înțelegem aceste mizerii: 
„Şi toate umilințele pe cari el le primià cu 
un zâmbet silit şi dureros, izbeau greu și 
adânc, ca niște tăișuri de topor, în această 
natură blajină, de-o mândrie stăpânită și 
îngăduitoare, care-și închideă durerile și și 
le striviă în ascuns c'o putere neobișnuită 
la vârsta aceea“. Cam aceasta este poezia 
poetului în societatea noastră de azi ca și 
în cea de eri. Inadaptabil mediului, el este 
opus radical vieţii pe care trebuie s'o ducă, 
fie ca funcţionar, fie ca profesor, etc. Sunt 
cazuri specifice pentru aceasta și nu mai este 

1) Criticul francez, vorbind despre pesimism într'o 
conferinţă Les Causes du Pessimism, publicată 
în Revue Bleue pe 1886, face acelaş lucru, pune 
cauzele pesimismului în rezultatele negative ale vieţii 
politice, dar el vorbeşte generic, nu-şi aplică adecă 
părerile la personalități, cum au făcut alţii! De altfel 
Bruneticre înnumără şi alte cauze mai principale! 


www.dacoromanica.ro 


118 


LUCEAFĂRUL 


Nrul 4, 1914. 


nevoie să cităm și nici să ne desvoltăm această 
temă în termini mai ştiinţifici. Poziţia aceasta 
îi aduce acea melancolie de om obosit, apoi 
oboseala psihică, apoi fizică, traiul rău, și de 
aici nu este mult până la desgustul de vieață. 

Până acum, literaturile universale, biogra- 
fiile scriitorilor mari, nau dovedit niciodată 
cumcă expresia „pesimismului“ în opera de 
artă ar fi rezultatul influenţei mediului social 
„economico-politic“; ci din contră, cumcă este 
expresia personalităţii poetului, cu sensibili- 
tatea și comoțiunile lui, expresia durerilor per- 
sonale ale artistului, cari mau nici o legătură 
cu lumea încunjurătoare de-afară, bun înţeles, 
exceptând influențele adevărate, cari tot de 
afară vin, cari tot exterioare sunt. 

În acest fel ne-am putut explică aşa pre- 
tinsul „pesimism“ al lui losif, trâmbiţat de 
reviste la apariţia „Cântecilor“. În felul lui 
losif, „pesimişti“ au fost mai toți poeţii uni- 
versali cu excepția unor personalități ca Leo- 
pardi.:) Cari din poeţi, fie după vreo lovitură 
a vieţii,. fie sub impresia filozofierii asupra 
morții, nu au exprimat acel sentiment de 
desgust pentru întreaga vieață și lume?! 

Veselul Anakreon, care întreaga vieață a 
cântat vinul şi veselia, la moartea lui Hip- 
parchos la care trăiă pe la 514 înainte de 
Hristos, exclamă desnădăiduit, ca cel mai 
modern „pesimist“: 


Ah! aşi vrea acum să mor! Alt leac nu pot să aflu 
Pentru a mă scăpă de suferințele mele! 


lara în oda a [X-a astfel a privit vieața: 


Cum la car aleargă roata, 
Altfel vieaţa fuge, trece, 

lar din oasele topite, 
Rămâneă un pumn de ţărnă. 


În a XVII-a odă își arată acelaș sentiment: 
Cartea vieţii e o taină. 


Homer, în cântecul al XVII-lea al Iliadei 
(trad. G. Murnu, pag. 101 vv. 445- 46), me- 
ditează astfel asupra vieţii: 


1) Asupra acestui poet, cântărețul „di melancolio, 
tristezzo, dolore o consternatione“, nu mai pot în- 
căpeă discuţii că pesimismul lui nu ar fi provenit din 
firea-i boinăvicioasă, cu toate că el a protestat „înainte 
de a muri“, contra acelora cari „consideră opiniunile 
mele filozofice ca rezultat al suferințelor mele parti- 
culare“. Vezi discuţiile acestea în cartea profesorului 
Edmund Rod: Giacomo Leopardi, Paris, 1888. 


„„. Că ?ntre fiinţele toate, din câte răsuflă şi umblă, 
Nu e nimic pe pământ mai vrednic de plâns decât omul. 


Se ştie cu câtă întunecime vede Eurepide 
vieața şi omul. Sofocle, celalalt mare dra- 
maturg grec, rostește în Oedip la Colona 
că „a nu se fi născut cineva e cea mai bună 
soartă“, iar în altă parte, după o traducere 
românească: 

De ce să vrei un traiu prea lung? 
Nebun eşti dacă-l ceri. 

Cu fiecare zi te-ajung 
Noianuri de dureri. 


La urmă tâmpla ta căruntă 
Tot moartea o 'ncunună. 


Și Shakespeare, în Macbet, printr'un per- 
sonagiu privește astfel vieaţa: 
Life ’s but a walking shadow; a poor player, 
That struts and frets his hour upon the stage 
Aud then is heard no more: it is a tale 
Told by an idiot, full of sound and fury, 
Signifying nothing.*) 


Ce să mai spunem de poeţii moderni, cari 
au repetat aproape ce au spus cei vechi? 
Aproape toți poeţii cei mari au filozofiat 
„pesimist“ asupra vieţii. Leconte de Lisle, 
care a visat Nirvana, cum l-a arătat marea 
Histoire de la Littérature Française 
ediția Petit de Julleville, v. XVIII-lea, p. 24; 
Pușchin, Alfred de Musset, Byron, Heine, etc. 
Însuș romancierul de azi Paul Bourget, care 
în tinereţe a scris versuri, a exclamat într'o 
poezie: 

ll faut plaindre tous ceux qui mont pas eu de mere. 


Car leur âme... n'est pas apprivoisce aux douceurs 
[de la vie. 


Cum vedem, exceptând pe marii poeţi cu- 
noscuți ca pesimiști, toți poeţii mari, din di- 
ferite timpuri și țări, au avut aproape aceeaş 
concepție asupra vieţii. Înainte de-a între- 
buință terminul „pesimism“ pentru poeziile 
lui Iosif, recenzenţii români trebuiau mai în- 
tâiu să știe adevăratul înțeles al cuvântului, 
să știe că în felul lui losif fuseseră mulți 
„pesimiști“, și că pesimismul, care-și trage 
rădăcina din budhismul antic, cu cunoscuta 


1) Vieaţa este o umbră mergătoare, un biet actor 
ce se mişcă şi se sbate ora sa pe scenă și apoi nu 
se mai aude. Ea este o poveste povestită de un idiot, 
plină de furie şi sgomot şi care nu însemnează aproape 
nimic, Actul V, 

renunțare la vieață, nare nimic comun cu derea iubitei. Cum poate fi numit Iosif pe- 
rostul poeţilor lumii, cari au filozofiat tot  simist, când în acelaș volum de versuri cântă 
așa de „pesimist“ asupra vieţii, după cum  vieața unui copil şi, mai ales, când într'o 


Părintele Mureşianu şi ceilalţi întemnițați din Moftinul-mic (arestaţi 
pentrucă ar fi „agitat“ împotriva episcopiei gr.-cat. ungureşti de Hajdu- 
dorog), liberaţi mai în urmă. 


va filozofiă întotdeauna, în acelaş fel, în fața poezie, publicată în urma Cântecelor, rostește 
necunoscutului, atât învățatul cât și cel cu aceste versuri pline de cel mai larg optimism 
puţină carte. Cu atât mai mult el nu poate şi iubire de vieaţă: 


fi comun cu poezia lui losif, al cărui des- Sus! Sus! Îmbracă platoşa credinței 


gust de vieață și, după aceasta, chemarea Şi-aruncă-te viteaz în toiul vieţii: 
morții am văzut din ce provine: din pier- lubeşte, cântă. luptă, — pân’ la moarte! 
(Sfârşitul va urmă). Radu S. Dragnea. 
—— 
Cântece. 
I. JI. 
În grădina sufletului meu Tu te duci... Cu tine Tu te duci... Cu tine 
Înfloreă o floare de lumină, Pleacă Primăvara... Pleacă Primăvara... 
In grădina sufletului, eu Zările albastre Inima și gândul 
Tăinuiam visarea mea senină. Le încinge sara... Le încinge sara... 
Ţi-am deschis cucernica grădină Ca un stol de pasări Dar de ne-or desparte 
ie, dulcea mea stăpânitoare... În tăcute sboruri, Ţări și munți și ape, 
O, de ce cu mâna mică, fină Au plecat cu tine Sufletului pururi 
Rupt-ai scumpa, minunata floare? Tainicele-mi doruri. Îi vei fi aproape... 


lon Sân-Giorgiu. 
= 

Dări de seamă. 


Comisia istorică a României. Documentele lui Ștefan 
cel Mare publicate de loan Bogdan. Două volume. 
Bucureşti, 1913. Atelierele grafice Socec & Co., so- 
cietate anonimă. 

D-l loan Bogdan, prezidentul Comisiei istorice a 
României, a publicat acum de curând în două volume 
documentele lui Ştefan cel Mare. Încă din 1904, când 
s'a serbat aniversarea de patru sute de ani a morţii 
slăvitului voievod moldovean, ministerul cultelor şi 
instrucţiunii publice a însârcinat pe d-l Bogdan să 
prepare o ediţie completă a documentelor ieşite din 
cancelaria acestui domn. O alegere mai nimerită între 
învățații români nici că se puteă face. Excelent cu- 
noscător al istoriei româneşii, tâlcuitor neîntrecut al 
vechilor cărţi domneşti, pe care le ştie ceti cu multă 
uşurinţă şi preciziune, d-l profesor loan Bogdan s'a 
afirmat şi prin publicaţiile anterioare ale d-sale intre 
cei mai de seamă istorici erudiţi ai noştri. Chiar şi 
în Străinătate numele d-lui Bogdan se consideră între 
cei dintâi cunoscători ai limbilor siave, care nu dă 
greș niciodată în analizele şi criticile textelor, pe cari 
le face, 

Publicaţia de faţă a documentelor lui Ștefan cel 
Mare a intâmpinat, cum spune d-l Bogdan, multe 
greutăţi. Documentele marelui voievod nu s'au păstrat 
toate în arhivele Țării româneşti. Multe din ele au 
pribegit în străini şi împodobesc astăzi arhivele străi- 
nătăţii. Cercetarea acestora, cum şi adunarea docu- 
mentelor, ce se mai găsesc în proprietate particulară 
au reclamat un timp indelungat. Dar nici nu s'au pă- 
strat originalele tuturor documentelor publicate în cele 
două volume. Dintre 448 de numere aie colecției 264 
sunt reproduceri după originale, iar 184 după copii, 
traduceri şi rezumate. Pe lângă aceste din urmă tre- 
buiau adause notițe bibliografice şi critice, spre a 
înlătură anumite greşeli strecurate în publicaţiunile, 
în cari au mai fost editate. 

D-l Bogdan a împărţit documentele publicate în 
două părţi. În cea dintâiu, care ocupă vol. I întreg şi 
o parte din al doilea, sunt cuprinse hrisoaveie şi căr- 
tile domneşti dintre anii 1457—1503, iar în partea a 
doua se pubiică tractate, acte omagiale, solii, privi- 
legii comerciale, salv-conducte şi scrisori de ale lui 
Ștefan cel Mare intre anii 1457—1503. Documentele, 
ale căror originale ni s'au păstrat, le publică d-l 
Bogdan în întregime, înzestrându-le cu registre pre- 
cise şi detailate. În deosebi textul slav al documen- 
telor e reprodus cu foarte multă grijă și exactitate. 
Numeroasele note critice, pe cari le face, ne arată 
îndeajuns, câte greşeli s'au strecurat în ediţiile ante- 
rioare din cauză că editorii de până acum ai unor 
documente — cum au fost d. e. răp. episcop Melchi- 
sedec, ba chiar şi d-nii Ghibănescu, Nicolaescu sau 
Kozak — mau putut ceti corect textele slave şi nici 
nu le-au putut interpretă bine. D-sa relevează fiecare 
greșală în note subliniare, dându-ne astfel posibili- 
tatea, de a ne formă o ideie clară despre conştien- 


țiozitatea, cu care au fost publicate mai înainte docu- 
mentele slave. Ne putem închipui, câtă muncă a depus, 
făcând acest amănunţit control. Dealtfel această pro- 
cedură a observat-o d-l Bogdan şi în documentele 
privitoare la relaţiile Țării românești cu Braşovul şi 
cu Țara ungurească în secl. XV şi XVI, unde a avut 
să controleze greșelile, ce i-au scăpat cunoscutului 
slavist bulgar L. Miteti€. Nu toate textele s'au păstrat 
insă întregi şi într'o astfel de stare, ca ele să poată 
fi cetite cu uşurinţă. Întrunele sunt șterse sau dete- 
riorate pasagii întregi, pe cari d-l Bogdan le recon- 
Stitue cu mare probabilitate, folosindu-se de docu- 
mente analoge. Unde o face aceasta, îşi justifică pro- 
cedura pe deplin înaintea cetitorului, iar la documen- 
tele, al căror text nu se mai poate restabili, dă re- 
gistre întinse şi amănunțite. În alte texte găsim gre- 
şeli gramaticale, pe cari d-l Bogdan le remarcă tot- 
deauna. De fapt mulţi dintre vechii pisari şi diaci 
aveau cunoştinţe de limbă slavă de tot neindestuli- 
toare, cum erau diacul Andreico (|, p. 98), pisarul Ilea 
(|, p. 126) sau chiar diacii Alexiu şi Alexa (l, p. 223 
şi I, 7 şi 113). 

Fiecare document din colecţia aceasta, dar mai ales 
acele, cari s'au păstrat numai în copii sau extrase, 
sunt însoţite de notițe bogate, ca să lămurească pe 
cetitor asupra cuprinsului şi particularităţilor externe 
şi interne ale documentelor. La documentele originale 
se descriu, mai întâiu, peceţile domneşti și dacă sunt 
și cele boiereşti, se înseamnă mărimea lor, legenda 
şi emblema, ce-o au, precum şi alte particularităţi 
întâmplătoare. Partea aceasta din notițele d-lui Bogdan 
poate fi privită ca o complectare prețioasă a studiului 
scris de d-sa asupra vechilor peceţi româneşti în în- 
troducerea dela relaţiile Țării româneşti cu Braşovul 
şi cu Țara ungurească. 

După aceasta fixează particularităţile externe ale 
documentelor, despre care merită să se facă menţiune 
specială şi anume pergamentul dacă are o mărime 
diferită de a celorlalte, cerneala care e mai caracte- 
ristică (d. e. vol. I, p. 144 şi 167, II, 22, 28 și 44) sau 
scrierea semiuncială, care o întâlnim foarte rar în 
documentele lui Ștefan cel Mare (l, 151, 207), unde se 
întrebuinţează de obiceiu scrierea cursivă. In cadrul 
acestor notițe critică apoi exactitatea transmisiunii şi 
autenticitatea acelor documente, cari dau ceva de bă- 
nuit (d. e. Il, p. 131—133, doc. din 31 Aug. 1499) şi 
stabileşte data unor documente, la cari nu s'a păstrat 
anul, cum face d. e. la documentul din vol. H, p. 62—64, 
unde cu ajutorul celor şase nume păstrate din lista 
boierilor martori pune data documentului, cu multă pro- 
babilitate în anul 1495 (cf. doc. din vol. II, p. 123—124). 
Traduceri nu dă la toate documentele slave, decât 
numai acolo, unde cele făcute până acum sunt greşite, 
încât alterează înţelesul. Traducerile d-lui Bogdan se 
disting prin o limbă deosebit de clară și cu colorit 
arhaic. Termenii ipermoderni din acest fel de tradu- 
ceri d-sa îi combate pretutindeni. Dealtfel și tradu- 

cerile făcute în publicaţiunile mai nouă le supune unei 
minuţioase critici, arătând pe alocurea fiecare greșală 
a traducătorilor, spre a arătă cât de defectuoase sunt 
chiar şi unele traduceri făcute de istorici competenți 
— cum a fost d. e. răposatul Gheorghe Popovici, 
unul din cei mai buni cunoscători ai vechiului drept 
românesc. Astfel de traduceri — spune d-l Bogdan — 
trebuiesc controlate de filologi cari cunosc limbile 
slave şi cari au răbdarea să se oprească asupra tu- 
turor amănuntelor. În schimb unde s'au păstrat pe 
lângă documentele originale şi surete sau tălmăciri 
mai vechi, aceste le publică în întregime, însoţindu-le 
cu observaţii critice. Vechile surecte sunt în multe pri- 
vinţe superioare unor traduceri moderne. Totuş se 
găsesc şi între traducătorii vechi unii, pe ale căror 
traduceri nu se prea poate pune mult preţ. Astfel un 
traducător din prima jumătate a secl. XIX a înţeles, 
că în hrisovul din 19 August 1472 se vorbeşte de 
„angarii“ şi de „vânaturi de sălbătăcimi, de lupi“, 
când în realitate e vorba de jurisdicția egumenului 
asupra oamenilor din satele mănăstirei Pobrata (I, 
p. 175). În loc să traducă un cuvânt slavonesc cu „ră- 
pire de față“, el a tradus cu „vânat de lupi“ — şi de 
aici a ieşit enormitatea aceasta. Și dacă cercetăm amă- 
nunțit traducerile vechi, câte cazuri de acestea nu 
s'ar mai cità. Din notele critice ale d-lui Bogdan am 
puteă să şi clasăm pe traducători, în ceeace privește 
exactitatea traducerilor făcute de ei. 

Documenteie lui Ștefan ce! Mare, în chipul cum le-a 
publicat d-l Bogdan, sunt o adevărată comoară pentru 
studiul vechiului drept românesc şi al așezămintelor 
juridice din vechea Moldovă. Ele vor formă temelia 
studiului vechii toponimii a Moldovei, oferind în aceeaş 
vreme ştiri şi informaţii de tot soiul asupra întregii 
vieţi, care s'a desfăşurat în Moldova sub glorioasa 
domnie a lui Ștefan cel Mare. 

Știința vechiului drept românesc este abiă in faşe. 
D-l Bogdan socoate că pentru desvoltarea ci sunt 
datori să-și aducă contribuţia lor nu numai juriştii — 
cari au lucrat prea puţin în această direcţiune, — ci și 
istoricii noştri, mai ales ceice se ocupă cu publicarea 
documentelor vechi. De aceea a şi relevat d-sa pre- 
tutindeni chestiunile, cari privesc vechiul drept român 
şi a dat un regest mai amănunţit despre cuprinsul 
documentelor, în care se face menţiune despre acesta. 
Aşa d. e. regestul hrisovului din 26 August 1474 dat 
de Ștefan în Vaslui, e următorul: „Ştefan dă o hotărire 
în procesul dintre Ivanco, fiul lui Vasco din Horodnic, 
şi fraţii săi de o parte, și între Maruşca, jupâneasa 
lui Andreico Șerbici, fata lui Ivan Cupcici şi vărul ei 
Mihno, fiul lui Grozea Cupcici, de altă parte: Ivanco 
şi fraţii săi pretindeau, contra Maruşcăi şi vărului ei 
Mihno, că ei sunt nepoți după mamă lui ivan Cupcici 
şi că prin urmare au drept la moştenirea averii ace- 
stuia, ceeace Maruşca şi Mihno tăgăduiau. Domnul 
cere lui lvanco şi fraţilor săi să dovedească afirmaţia 
lor prin jurământ, împreună cu 24 de cojurători. Ivanco 
se lapădă însă de jurământ și cere ca să jure Maruşca 
singură, că el, Ivanco, şi fraţii săi nu sunt nepoți după 
mamă lui Ivan Cupcici, și deci nici ei, nici lui Mihno. 

Maruşca jură și câștigă procesul, iar domnul recunoaşte 
pentru totdeauna ei și vărului ei Mihno dreptul exciuziv 
de a moşteni satele şi altă avere a lui Ivan Cupcici, 
şi hotăreşte, că dacă Ivanco, sau fraţii lui, sau cineva 
din neamul lor ar ridică din nou pretenţii asupra averii 
lui Ivan Cupcici, acela va plâti o zavească de 60 ruble 
de argint“ (I, 191). D-l Bogdan prezintă acest docu- 
ment ca foarte interesant pentru procedura din vechiul 
drept român şi pentru înţelegerea mai uşoară a cazului 
de drept, dă explicaţii pentru înrudirea presumtivă a 
lui Ivanco cu Marușca, precum şi o tablă genealogică 
a persoanelor, despie cari e vorba. Aşa face, în fine, 
şi cu celelalte documente (v. d. e. I, 140—141, 175, 194, 
303, II, pag. 16 etc.) cari pot servi de izvoare peniru 
istoria vechiului drept român. O imprejurare, ce ridică 
valoarea acestor documente pentru dreptul român, e 
că toată proprielatea mare în Moldova sa consolidat 
în timpul lui Ştefan cel Mare. Indicele de cuvinte slave 
şi românești, pe care-l adaugă d-l Bogdan lucrării 
d-saie, împreună cu interpretarea originei lor, va face, 
de sigur, mari servicii oamenilor de specialitate. 

Dar şi studiul aşezămintelor fiscale şi administrative 
din vechea Moldovă va găsi un material bogat in 
această publicaţie şi desluşiri asupra diferitelor vămi 
şi tarife vamale, dări și confiscări, cum şi atribuţiunile 
boierilor, cari ocupau multe diregătorii și slujbe în 
domnia lui Ştefan cel Mare. 

O deosebită atenţiune a dat d-l Bogdan acelor pa- 
sagii din documente, în care se vorbeşte de vechile 
sate şi așezări ale Moldovei. Astfel pretutindeni a 
tradus exact numirile de localităţi, cu hotarăle ce le 
aveau pe atunci, cercând totodată să identifice satele 
vechi cu cele de astăzi. Concluziile ce le face sunt 
foarte interesante pentru studiul toponimiei vechi a 
Moldovei şi ne arată cum se întemeiau câteodată 
satele în vechime şi cum își luau numele dela inte- 
meietori (Dănceștii dela Danciul, Mirceştii dela Mircea, 
Păşcanii dela Paşco etc. v. I, 393, 402, 486, 508, II, 16 
20, 21, 28), ba ele confirmă pe deplin teoria d-lui lorga 
despre descălecatul Moldovei și despre aşezările cele 
mai vechi ale descălecătorilor maramurăşeni (Il, p. 138). 

Documentele lui Ștefan cel Mare oglindesc aproape 
toate faptele mai însemnate ale domniei acestui voievod 
moldovenesc, care ni se prezintă ca un strălucit stă- 
pânitor, organizator şi apărător al ţării sale. Documen- 
tele privitoare la politica externă a lui Ştefan, adunate 
la un loc, adnotate şi interpretate de d-l Bogdan, vor 
contribui nespus de mult ia înţelegerea deplină a sfor- 
țărilor uriaşe, ce le-a făcut acest domn spre a-și apără 
țara. | 

De interes deosebit pentru istoria noastră din Ardeal 
e dania ce a făcut-o mânăstirii din Putna episcopul 
Anastasie dela Vad (1539), pe care d-l Bogdan a ti- 
părit-o pentru importanţa ei istorică. Multe din ex- 
plicările date de d-sa despre vechiul drept românesc 
sunt de mare importanţă şi pentru istoria noastră din 
Ardeal. Aş puteă să relevez și alte laturi însemnate 
ale operei d-lui Bogdan, care se mântuie cu un amă- 
nunțit şi exact indice pentru numele de persoane, 
numele geografice, lucruri, cuvintele slave, cuvintele 

românești şi formele gramaticale româneşti. Lucrările 
de specialitate, cari şi-au găsit un izvor nesecat în 
ea, le vor scoate la iveală pe toate. D-l Bogdan a 
ridicat, de fapt, prin această operă a sa un monument 
vrednic de marele domn, care, cum spunea odinioară 
Vartolomeiu Măzăreanu, a intrecut gloria timpului în 
care a trâit. Din parte-ne putem fi mândri că, după 

Istoria lui Ștefan cel Mare, pe care ne-a dat-o d-l lorga, 
un poet de origine ardelean a slăvit în versuri fru- 
moase amintirea marelui domn şi că un savant istoric, 
tot de origine dela noi, i-a înălţat un monument mai 
trainic decât bronzul prin Documentele lui Ștefan cel 


Mare. 
are Dr. Silviu Dragomir. 


== 


Cronici. 


Ştiinţe. 


Un Gerilă modern. 


„.. Şi mergând Harap-Alb mai departe a -dat de 
o nămilă de om care se pârpăleă în jurul unui foc 
de 12 stânjeni de lemne şi tot se plângă că-i e frig. 
Când suflă el îngheţă totul din jurul lui. De gerul 
răsuflului lui se stângeă focul și toate vietăţile blăs- 
tămau ceasul în care s'a născut, căci acest Gerilă 
făccă un frig nu glumă. 

„la-mă şi pe mine Harap-Alb căci iți voiu fi şi eu 
bun de ceva!“ Și Harap-Alb l-a primit intre ai săi. 

Acest fragment ne vine în minte din povestea lui 
Creangă, când cetim numele celor distinși cu premiul 
Nobel. Comisiunea pentru distribuirea premiului Nobel 
a primit între ai săi pe prof. Dr. Heike Kamerlingh- 
Onnes din Leiden. Acesta din urmă e un fel de Gerilă 
modern. În laboratorul lui din Leiden a putut produce 
cea mai scăzută temperatură —268:5* C, prin care a 
condensat cel mai uşor gaz: Heliul. Heliul e un gaz 
găsit mai intâiu în soare, mai apoi in câteva pietrii, iar 
în timpul din urmă se ştie că se găseşte amestecat în 
aer. Condensarea lui a fost o încoronare a succeselor 
ce le-a avut Kamerlingh - Onnes în activitatea sa ştiin- 
țifică. Dela condensarea Heliului şi până la 0 absolut 
abiă mai sunt câteva grade. Zero absolut e gradul 
de frig la care încetează orice mișcare produsă prin 
căldură. 

Corpurile toate sunt compuse din părticele mici de 
materie: din molecule. Moleculeie sunt una faţă de 
alta cam in acelaş raport în care sunt stelele și pla- 
neţii. Se atrag una după alta, şi rotesc în jurul anu- 
mitor centre. Când încălzim un corp, mişcarea 
singuratecelor molecule e mai vioaie, până 
când deodată moleculele se desprind uşor 
din cercul în care au fost icuite, în astfel de 
caz corpul s'a topit şi curge în toate părţile; dacă îi 
dăm și mai multă căldură, moleculele sunt 
şi mai rebele, se ciocnesc una de alta, se îmbrâncesc 
şi îmbrânceala lor o apercepem ca putere de ex- 
panziune a corpului gazificat. În ghiaţă şi ză- 
padă, moleculele de apă îşi au cercurile lor pe cari 
le păstrează până când se ridică temperatura la 0° C. 


Moleculele de apă la acest grad de desgheţare sunt 
mai vioaie și curg în toate părţile, iar când le incăl- 
zim la 100° C, ia punctul de fierbere al apei, micile 
părticele se înghiontesc şi se aruncă în aer ca vapori 
de apă. Temperatura la care încremenesc diferitele 
lichide şi la care se condensează gazurile e foarte 
diferită. Până când vaporii de apă se condensează 
la 100° C, Heliul are nevoe de —268:50 C., frig ca 
să se condenseze în lichid. La — 273° C frig tre- 
buie să se stângă orice mişcare şi acest grad 
de frig e numit zero absolut. La acest grad 
de frig moleculeie corpului nu mai au nici 
un fel de mişcare, încremenesc cu totul, şi 
treptat cu fiecare graddecăldură devin tot 
mai desgheţate, mai vioaie până când la 
temperatura de evaporare se izbesc una de 
alta şi încearcă să se îndepărteze, în toate 
părţile. Pentru fiecare grad de căldură iz- 
biturile molaculelor, sau cu alt cuvânt es- 
pansiunea gazului, creşte cu as şi la fie- 
care grad de frig din presiunea gazului 
scade t/n parte; așa încât la temperatura zero ab- 
solut presiunea causată prin ciocnirea moleculelor va 
fi nimicită total, şi moleculele vor aveă linişte de- 
plină. Acest grad de frig nu a fost atins şi probabil 
nu va fi atins niciodată, dar se impune pe cale teo- 
retică. Dacă scade presiunea pentru fiecare grad de 
temperatură cu t/a parte, la 2730 C energia molecu- 
lară va fi zero, şi moleculele vor fi în răpaos. 

Să încălzeşti ceva, chiar la o temperatură mai mare 
e de înțeles şi posibil dacă avem lemne şi cărbuni. 
Ne îngrijim ca arderea să fie puternică. Dar ca să 
faci frig pare că ar fi mai greu. În vieaţa de toate 
zilele nici nu prea aveă omul lipsă de frig. Dar de 
când a cunoscut omul şi influința binefăcătoare a 
frigului ca conservator al hranei omeneşti a încercat 
să găsească mijloace să fabrice ghiaţa. Câteva ches- 
tiuni ştiinţifice ajunse la ordinea zilei, încă cereau 
experimentări la temperatură scăzută. Și... ce să 
zicem? e lucru omenesc, când suntem înaintea unei 
scări, să încercăm cât putem merge de în jos și în sus. 
Voiam să ştim care e temperatura cea mai înaltă şi 
cea mai scăzută, ce se poate ajunge. Omul avea lipsă 
de o maşină de frig. Și ca atâtea altele, a făcut-o şi 
pe aceasta. 

O mașină de frig nu e chiar lucru uşor. E de în- 
teles să răcești cu ghiaţă mâncările şi beuturile până 
la temperatura gheţei, dar ca să produci un frig mai 
mare decât cele cari le avem în gheaţă și în natură, 
nu eră tocmai ușor. Acidul sulfuric de 65%, ames- 
tecat cu totatâta apă înghite atâta câldură dela 
obiectele încunjurătoare,încâttemperatura 
scade la —370 C. Dar atât e tot ce putem face prin 
mestecături chimice. Și mult timp omul a măsurat cu 
termometrul lui acest grad de frig ca cel mai mare 
produs prin mijloace omeneşti. (Se ştie că în Siberia 
scade câte odată temperatura sub —55° C.) 

Ca să poată omul construi o maşină, care să-l în- 
locuiască pe Gerilă, a trebuit să iscodească mai întâiu 
câteva secrete de ale naturii. Aşa d. e. a trebuit mai 
întâiu să experimenteze cu condensarea diferitelor 
gazuri şi a aflat că toate gazurile se pot face 
lichide dacă le scădem temperatura și le 
punem sub presiune mare. Îndesându-le, mo- 
leculele sunt oprite iu jocul lor și căldura 
care le dă sufietul se dă obiectelor împrej- 
muitoare. Maşina în care se îndeasă pazuri se in- 
călzeşte, iar gazul însuşi răceşte. Aerul se răceşte 
cu 1/9 C la fiecare presiune atmosferică. Deci dacă 
strâmtorăm aerul sau alt gaz într'un loc se va şi răci 
totodată, și-l vom puteă face lichid chiar şi la tempe- 
ratură obișnuită; trebuie numai ca presiunea ce o 
exercităm asupra lui să fie destul de mare. Maşina 
de îngheţat (Fig. 1) e un cilindru, în care cu ajutorul 
unui piston putem îndesă un gaz oarecare atât de 
mult încât se condensează la temperatură obișnuită. 
La unele maşini cilindrul acesta stă din 2 părţi din 
compresor şi condensor. Compresoru! numai 
îndeasă gazul şi de aici trece în condensor în care 
gazul se transformă în lichid. Ca lichid are tem- 
peratura aerului împrejmuitor, insă dacă 
vomlăsă săevaporeze micindu-i sau chiar 
nimicindu-i presiunea, căldura necesară o 
ia dela obiectele sau materiile dinjur, pe 
cari le răcește până la —1300 C. Deci un frig de 
trei ori mai mare decât cel observat în natură. Evapo- 
rarea aceasta se întâmplă în refrigerator. Refrigeratorul 
constă din tuburi în jurul cărora se pun obiectele sau 
materiile ce vrem să le îngheţăm. În interiorul tu- 
bului sunt 'conduse gazurile condensate. Micindu-se 
presiunea atmosferică în refrigerator, (prin faptul că 
ridicăm pistonul în compresor gazul lichid (gl.) eva- 
porează din nou (g. ev. Fig. 1.) şi ia căldura necesară 
dela obiectele puse in jurul lui (î. Fig. 1). 

Adevărat Gerilă e însă maşina lui Linde, care 
are aceleaşi părţi ca și maşina de îngheţat schiţată 
mai înainte, dar cilindrele şi tuburile sunt astfel aşe- 
zate încât gazul condensat se şi răceşte totodată. Cu 
ajutorul ei aerul se condensează cu cea mai mare 
ușurință şi din gaz ce este se face lichid la temperatura 
de —190* C. Cu ajutorul maşinei Linde putem să co- 
borim temperatura până la —2530. Fizicianul Kam- 
meriing- Onnes cu ajutorul unei astfel de mașini şi 
meşteşuguri de ale lui —- căci acest savant e cei mai 
meșter Gerilă al timpului nostru, — a putut condensă 


chiar şi Heliul la temperatura —268°, iar cu ajutorul 
Heliului a scăzut temperatura la —271 1/20. Așa încât 
astăzi până la temperatura zero absolut nu mai are 
lipsă decât de 1:/,%. Un progres tot atât de mare ca 
și cel al urcării temperaturii la peste + 40000 C, căl- 
dura pe care o ajunge astăzi omul cu mare uşurinţă 
în un cuptor electric. 

De Gerilă din poveste nu s'ar povesti dacă nu ar 
fi avut Harap-Alb lipsă de el in curtea Impăratului- 
Roşu. De următorii lui moderni încă nu ar şti lumea 
nimic, dacă nu am aveă oarecare folos pe urma cer- 
cetărilor migăloase de laborator. În aer sunt mai multe 
gazuri, cari se condensează la altă şi altă tempera- 
tură aşa incât cu ajutorul frigului le separăm. Putem 
aslăzi câştigă oxigen, nitrogen, hidrogen etc. curat 
din gazuri cari sunt amestecate întreolaltă. Oxigenul 
curat se întrebuinţează la încălzirea mineralurilor de 


Leii densor - 


fier şi oțel, hidrogenul asemenea se întrebuinţează la 
lucrarea fierului; şi în flacăra lor cel mai tare oţel se 
taie de pare că ar fi din mămăligă, 

Aerul eră până acum fără valoare. lată astăzi mul- 
ţumită lui Gerilă, suntem in stare să vindem oxigenul 
din el in tuburi de metale. Și din aer se vând şi alte 
gazuri, cari par a fi cu mult mai valoroase decât aceeaş 
greutate de aur. Abiă de câţiva ani a descoperit un 
chimist englez Ramsay în aer unele gazuri, cari au 
proprietăţi preţioase. Aşa d. e. unul numit Krypton 
luminează în lumină polară şi în apropierea sârmelor 
electrice, altul numit Neon, mai uşor decât acrul, se 
poate întrebuință la baloane și la tuburi pentru tu- 
minat; un fe! de lampe electrice, cari vor scoate din 
folosință pe cele întrebuințate astăzi, fiindcă chiar și 
astăzi, încă neperfecționate, sunt mai bune chivernisi- 
toare ale electricităţii decât lampele cu sârmă de metal, 
Sau arcurile voltaice cu cărbune. Şi cum gazurile 
acestea acum încep a fi studiate, cine ştie ce surprin- 
deri ne va mai aduce viitorul. Un lucru știm că de 
acum şi aerul are valoare, şi aer — mulțumim Sfân- 
tului — are oricine la indemână, dacă va găsi cum- 
părător, care să-l plătească bine... 

Gerilă modern e vrednic de premiul Nobel, precum 
vrednic a fost Gerilă din poveste de încrederea ficio- 


rului de Împărat. 
=) Victor Stanciu. 

Teatru. 


Noul director. — Starea teatrului. — invinşii, piesă 

în trei acte de Al. Chiriţescu. — Chemarea Codrului, 

poveste vitejească în trei acte de G. Diamandi (reluare). 

— Repetiţiile piesei Domnul Notar, dramă în trei acte 
de O. Goga. 


Simpatic şi blând a apărut noul director al Tea- 
trului, d-l Al. Brâtescu-Voineşti, în sala de repetiţii, 
unde cră aşteptat de toţi artiştii. Dela primele cuvinte 
pe cari le-a rostit a câştigat inimile tuturora şi cu 
toţii au văzut în noul venit un adevărat prieten. Le-a 
vorbit de menirea lor, de arta adevărată şi de munca 
desinteresată pe care trebuie s'o fâptuiască artiștii 
pentru „cei mulţi“. Amintind în treacăt despre situaţia 
încurcată a teatrului, a solicitat concursul tuturora, 
promițând la rândul sâu că se va strădui din toate 
puterile să restabilească o atmosferă de mulţumire în 
veşnic tulburata umbră a culiselor. A făcut apoi o 
mărturisire sinceră spunând că dintr'un sentiment de 
prudenţă nu vrea „să se însoare“ deadreptul cu Teatrul, 
ci numai „se logodește“ deocamdată şi logodna asta 
are să ţină vreo trei luni. 

Oricât de sinceră și de indrituilă ar fi mărturisirea, 
ma putut să nu arunce în sufletele artiştilor o umbră 
de părere de rău; aşteptat de toţi cu toată dragostea 
ce i se cuvine admirabilului nostru scriitor, mândri 
şi bucuroşi că în sfârşit pot să aibă ca director pe un 
artist de suflet, pe-un om cuminte şi cinstit, şi în cre- 
dința că va rămâneă şi după cele „trei luni de lo- 
godnă“ în fruntea lor, artiştii şi-au manifestat toată 
dragostea pentru noul director acoperind frumoasele 
şi chibzuitele lui cuvinte cu aplause sincere. 

Îi urăm spor la muncă și la izbândă. Căci în adevăr 
va fi o mare izbândă dacă va puteă scoate teatrul din 
ruina în care este; o casă pustiită, cu ferestrele sparte, 
cu ușile sfărâmate şi cu toate lucrurile din ea mai 
preţioase sau mai puţin preţioase aruncate de-a valma. 
Nu mai e nimic întreg în încăperea asta. Doar candela 
mai arde... dorul de muncă al artiştilor! La lumina 
acestei candeli va aveă să-şi înceapă munca d-l Bră- 
tescu-Voinești. Îi urăm din inimă să pună casa în 
picioare și nu ne î.doim o clipă de reuşită. 

Munca a şi început. În lipsa totală de repertoriu 
auzim că noul director va pune în curând în repetiţie 
„La robe rouge“, puternica şi sguduitoarea piesă 
a lui Brieux, „Prime-Rose“, „Une femme passa“ 
și „L'idée de Française“, delicioasa comedie a 
lui Paul Gavoult. Cu reluările cari se vor mai face 
şi cu câteva piese nouă româneşti avem credinţa că 
stagiunea va eşi cu fața curată din situaţia incâlcită 
în care a găsit-o noul director. 

+ 


Din piesele mai nouă cari s'au jucat în timpul din 
urmă amintim „Învinşii“ d-lui Chiriţescu, o lucrare 
onorabilă, cu multe calităţi, cari ne indreptățesc să 
așteptăm dela autor lucrări de seamă. Are mai cu 
seamă o observaţie justă, un stil distins şi o desfă- 

șurare firească a acţiunei. Se petrece in lumea saloa- 
nelor, în cari scriitorii noştri nu prea sunt introdușşi 
şi de aceea autorul care să ne arate vieața de-acolo 
e încă aşteptat. Autorul „Învinşilor“ să nu se dea 
învins deci! 
> 

Reluarea povestei vitejești a d-lui G. Diamandi, 
„Chemarea Codrului“, a adus iarăş pe scenă sufletul 
ei puternic românesc. E o lucrare de mare merit 
această admirabilă evocare a vremurilor de altădată. 
Povestea „fecioarei din Soveja“ are să trăiască, cu 
tot actul al treilea pe care nu-l admite publicul. E 
în adevăr foarte dificil să asculţi pe contesa ungu- 
roaică Ilona, vorbind schimonosit românește în scenele 
ei lungi, prea lungi. Acest personagiu, în felul cum 
e făcut de autor, iese din cadrul adevăratului teatru 
şi cade în genul de operetă. Apoi Ancuţa, fecioara 
din Soveja, siluită de hanul Tătarilor când apare la un 
moment dat pe scenă e direct respinsă de sentimentul 
de pudoare al spectatorilor. Acestea sunt cele două 
cusururi ale piesei domnului Diamandi, cusururi cu 
atât mai mari cu cât vin după două acte admirabile, 
puternice şi pline de-o veche şi trainică poezie. 

* 


Repetiţiile piesei „Domnul Notar“ urmează cu mare 
Stăruinţă. Artiştii muncesc cu tragere de inimă şi mai 
ales cu mare sârguinţă, date fiind tipurile nouă, pe 
cari autorul le aduce pe scenă. Într'adevăr nu e tocmai 
uşor pentru artiştii noștri să întrupeze tipuri din Ardeal, 
deşi nu o fac acum pentru întâia oară. 

Acum câţiva ani s'a mai jucat pe scena Teatrului 
Naţionai drama în două acte „Mărul“ de Z. Bârsan. 
Deşi mediul ei eră ardelenesc, piesa însă erà ţinută 
mai mult în gen romantic şi personagiile toate vorbiau 
limba curată literară. 

Oamenii din piesa d-lui Goga vorbesc ardelenește 
„sadeâ“ şi de-aici marea dificultate ce cade pe seama 
interpreţilor. 

Avem însă toată încrederea în isteţimea actorilor 
noştri şi suntem siguri că drama d-lui Goga se va jucă 
cum trebuie. 

Rămâne acum dacă publicul de aici va gustă sau 
nu limbagiul oamenilor d-lui Goga. Oricum ar fi, 
această primă piesă a autorului va rămâneă o lucrare 
de valoare făcută de-o mână dibace, o zugrăvire ade- 
vărată a vieţii frământate din Ardeal. 

Se va jucă în ziua de Duminecă 26 Februarie pentru 
prima oară. m B. — 


Artă. 


Pictorul Gheorghe A. Mateiu. 


Pictorul cu care ne-am ocupat în Nr. 23 din 1913, 
înainte de articolul din „Luceafărul“ a fost cu totul 
necunoscut publicului nostru. Poate chiar şi pictorul 
însuşi uitase că e Român. Întâmplarea a voit să vină 
la Sibiiu şi să aranjeze, ca artist german, o expoziţie. 
Ne-am interesat de operile lui şi, convingându-ne că 

avem de a face cu un talent, l-am îndemnat să plece 
la Bucureşti, unde l-am însoţit şi l-am ajutat să aran- 
jeze o expoziţie. În toamna trecută a reuşit să înșghe- 
beze numai o expoziţie de probă la Casa Şcoalelor. 
Acum în lanuarie, în sala Exarcu a Ateneului, alături 
de pictorul Mihăilescu, şi-a expus toate operile. 

Oricât s'ar păreă de curios, d-l Gh. A. Mateiu e 
cel dintâi pictor ardelean, care a avut o expoziţie la 
Bucureşti. Smigheischi n'a reuşit să-şi aranjeze o ex- 
poziţie independentă, iar d-şoara Elena Popea a avut 
numai în vreo d uă rânduri câteva tablouri la expo- 
ziţiile Tinerimii Artistice.') Faptul că abiă în veacul al 
XX-lea avem şi noi un pictor, care izbutește să aranjeze 
o expoziţie in capitala Românismului cred că e dovada 
cea mai grăitoare a insuficienţei de legături sufleteşti 
dintre noi şi fraţii liberi. Cu această scădere a noa- 
stră ne vom ocupă într'o cronică viitoare, arătând că 
vina o poartă mai ales cei din Ţară. 

Pictorul Gh. A. Mateiu a fost bine primit de presa 
din Regat. Dela unele publicaţii, cari se pretind bine 
informate şi conducâtoare, am fi aşteptat să releve 
şi ele prima expoziţie ardeleană. Totuşi suntem mul- 
țumiţi şi cu notițele ziarelor. 

Mai la vale reproducem câteva aprecieri culese la 
intâmplare din presa bucureșteană. 

Ziarul „Minerva“ sub titlul „Un pictor ardelean: 
Gh. A. Matheiu“ scrie: 

Pentru prima oară, o sală din Ateneul romin adăpo- 
steşte expoziţia de pictură a unui artist de peste munţi. 
D-! Gh. Mateiu, care expune în România după un şir de 
frumoase succese în Germania, ne-a sosit cu câteva pânze 
impresioniste şi cu mai multe încercări reușite în artele 
grafice: afişe, reclame, coperte de cărţi şi de reviste, 
planşe decorative, ete. O expoziţie interesantă, şi cu atât 
mai interesantă cu cât tânărul artist ardelean, eră aproape 
un necunoscut pentru cea mui mare parte din publicul 
nostru amator de artă. Un număr recent al unei reviste 
de peste munţi închinat d-lui Gh. Mateiu stârnise poate 
curiozitate in rândurile restrânse ale eetitorilor săi din 
România liberă. Dar, cum spuneam, d-l Mateiu are la 
activul său numeroase succese, mai cu seamă în ceeace 
privește artele grafice. Un gust ales, frumoase calităţi de 
deco'aţiune, imaginaţie estetică şi multă pricepere in exe- 
cuţie au făcut din d-sa un căutat desenator. O mare parte 
din volumele editate în Germania, numeroase reviste cu- 

noscute, afişe şi reclame sugestive, poartă sau ar trebui 
să poarte numele artistului ardelean. 

În pictură, d-sa este, desigur, ceeace se numeşte un 
impresionist. Neglijează amănuntul, îngrozit de cromoli- 
tografiile obişnuite pictorilor mediocri, şi caulă a realizà 
mai mult prin jocuri de culoare, prin armonii de lumină, 
punând mai mult preţ pe impresiunea totală decât pe 
minuţiositate. În marginile acestei concepții, şi cu puterea 
unai talent în floare, d-l Gh. Mateiu ne aduce peisaje de 


1) După încheierea acestei cronici am aflat că un 
pictor de origine ardeleană, d-l A. Frăţilă, care trăeşte 
la Paris, a avut câteva expoziţii în Bucureşti. Ne vom 
interesă de acest artist şi sperăm să reuşim a-l face 
cunoscut publicului nostru. 


nord, cascade, piaţete şi târguri, alee şi crânguri şi un 
Singur portret. 
Unul din cele mai reuşite tablouri ale tânărului artist arde- 
lean este »Primăvarae, proprietatea d-lui D. M. Bragadiru. 
D-sa se va întoarce, probabil iară în Germania. dar 
nădăjduim că va şti să lase aci amintirea a unui nou 
taleut românesc. 


Tot ziarul „Minerva“ scrisese mai înainte cu 
câteva zile următoarele aprecieri: 

Alături de pictorul D. Mihăilescu, la Ateneu expune 
şi pictorul G. Mateiu, un scrupulos stăpân al desenului, 
ce se remarcă şi prin lucrări grafice şi gravuri de o 
reală valoare. 

Ca un elev al şcoalei impresioniste modeine se mani- 
fostă pictorul în lucrările-i în ulei printre care demne 
sunt de amintit privelişte'e vâltorilor din Carpaţi, reali- 
zate cu toată măestria tehnicei impresioniste, cum şi 
vederea uuei pieţe din Sibiiu. 

Cu lucrării + acestea pictorul se manifesteuză ca o ade- 
vărată forţă in pictura modernă și dela d-sa ne aşteptăm 
la multe lucrări de valoare. 


„Viitorul“ sub titlul „Gheorghe Mateiu: Un pictor 
decorator român“ face următoarele aprecieri juste: 

De câteva zile se iflă expuse în sala Exarcu a Ate- 
neului român, lucrări'e unui artist pe care publicul bu- 
cureştean îl întâlneşte pentru întâia oară în acest locaș, 
deşi „Casa Şcoalelore organizase acum câteva luni o ex- 
poziţie de arte grafice a aceluiaş artist. 

Numele său este, pentru cei mai mulţi, necunoscut. 
Deşi Român de peste munţi, Gheorghe Mateiu vine pentru 
prima oară în ţara noastră şi vine de departe, după ce 
aproape se înstrâinase de ai lui, dar şi după ce Germania 
şi Norvegia îi deschisese noui orizonturi şi noui plăsmuiri 
artistice cari îi turmentaseră mintea. 

Mateiu este ceeace se chiamă un pictor decorator, un 
artist aparte, care nu realizează frumosul decât pentru 
a-l puteă folosi în marea manifestaţie industrială a aşa 
zisei arte grafice. Cele câteva pânze care par tablouri 
obişnuite, nu sunt în fond decât motive prețioase din care 
artistul va trage mâne, dacă nu cuniva a şi tras încă 
firul inspirației pentru realizarea unei reclame cu adevărat 
artistice, a unei coperte de volum de lux, a unei diplome 
oarecare, a unui delicios sex libris< sau a unui vitraliu 
de biserică sau de sală de mincare. 

Elev al marelui artist berlinez Bruno Paul, compa- 
triotul nostru a câştigat în lungile sale peregrinaţiuni 
artistice, o virtuositate necunoscută până azi de specia- 
liştii noştri din ţară. 

Mateiu este şi un artist de rasă şi un meşteşugar În- 
demânatic, pentru care imagina justă nu are nici un secret 
oricare ar fi destinaţia ei. 

Expoziţia lui Mateiu, interesantă și prin noutatea na- 
turei ei artistice, cât şi prin talentul remarcabil al autoruiui 
a impresionat în mod plăcut pe cei care nu bănuiau încă 
existența unui Român, care, în Germania şi Norvegia, a 
lucrat afişe colorate şi coperte de volume pe care mulţi 
din noi le-au văzut şi le-au admirat cu aceeaş conven- 
țională convingere de perfecţie cu care se judecă orice 
lucru venit de peste frontieră. 

Fi bine, multe din acestea erau opera unui Români 
de-ai noştri, a unui artist de valoare pe care până ma 
eri nu-l cunoşteam, dar pe care, de azi înainte vom şti 
cu toţii sa-l preţuim. 

Aceleaşi aprecieri călduroase le au şi celelalte ziare. 
În lipsa de spaţiu nu le putem reproduce pe toate. În 
reviste n'am găsit până acum nici o pomenire de ex- 
poziţia acestui pictor ardelean. 

La expoziţia „Tinerimii artistice“ din primăvară au 
fost admise şi lucrările d-lui Mateiu şi nădăjduim că, 
în viitor, vom avcă prilej să-l vedem la toate ocaziile, 
alături de ceilalţi artişti români. 

În primul articol despre d-l Mateiu spuneam: „Să 
nădăjduim că am recucerit un suflet“. Și am reuşit. 
Gh. Mateiu de-acum e al nostru. 


[=] 

Insemnări. 


Ernest Hăckel. Rar se întâmplă ca un om, care 
vieaţa intreagă şi-a petrecut-o în laborioasă şi isto- 
vitoare muncă intelectuală, să ajungă la adânci bă- 
trâneţe viguros trupeşte, cu mintea ageră şi cu voinţa 
neinfrântă. Marele biologist E. Hăckel, fost profesor 
la universitatea din lena, acum de curând a împlinit 
vârsta de 80 de ani. 

El este un om de rară productivitate, îndrăzneţ — 
poate prea îndrăzneţ — în concepţiunile sale, mai ales 
când părăsește terenul relativ destul de sigur al cer- 
cetărilor din domeniul ştiinţelor particulare și se avântă 
la plăsmuiri filozofice, la explicarea enigmelor acestei 
lumi. Ca filozof reprezintă Hăckel un monism mate- 
rialistic, prin popularizarea căruia tinde a sdruncină 
din temelie concepţia creştină despre lume şi vieaţă, 
propagând religia şi morala nouă a monismului. Scrie- 
rea sa „Die Weltrătsel“ s'a vândut în ediţia populară 
în mai multe sute de mii de exemplare și ca propa- 
ganda să se facă sistematic, în anul 1906 a înfiinţat 
societatea „Monistenbund“, pe care o patronează până 
în ziua de azi. Această societate desvoaltă o activi- 
tate febrilă pentru lățirea monismului prin scrieri pe- 
riodice, prin predici, prin conferinţe şi prin discuţiuni 
publice. 

Memorabilă este discuţiunea aranjată de cătră Mo- 
nistenbund-ul din Berlin în 1910, în care profesorul din 
Karlsruhe Artur Drews cercà a ne convinge că Mân- 
tuitorul Isus Hristos n'a existat nicicând ca persoană 
istorică, ci că ar fi numai un zeu solar al unor secte 
sincretiste. Acest atentat împotriva creştinismului, mul- 
țumită argumentelor nerăsturnabile susţinute de cătră 
bărbaţii de ştiinţă, cari au luat parte la discuţiune, a 
fost respins cu toată indignarea și — spre cinstea Ber- 
linezilor fie zis — în loc ca publicul să fie ademenit, 
Sa trezit în ei o aşa însuflețire religioasă, cum n'a 
mai fost poate de pe vremea lui Luther încoace. 

În filozofie Hăckei n'a putut aveă vreun succes 
pozitiv și durabil, ci prin unilateralitatea monismului 
său, dând multor fenomene explicări arbitrare și dog- 

matice, a stârnit împotriva sa critici severe, pătimaşe 
chiar, dar binemeritate. 

Renumele şi l-a câştigat prin cercetările sale bio- 
logice, prin formularea aşa numitei legi biogenetice. 
Acceptând principiul evoluţiunii enunțat prin Darwin 
şi Wallace, a afirmat că toate genurile şi speciile vie- 
țuitoare s'au desvoltat din câteva celule primordiale, 
aşa că fiecare individ percurge în mod prescurtat în 
decursul desvoltării sale embrionale întreagă seria 
stadiilor de desvoltare ale înaintaşilor săi. Legea bio- 
genetică a formulat-o Hăckel la anul 1866 în urmă- 
torul mod: „Ontogeneza (desvoltarea individului) este 
o scurtă recapitulare a filogenezei (a desvoltării spe- 
ciei)“. Bazându-se pe cercetările sale embriologice — 
a căror exactitate unii au tras-o la îndoială — la 
inceput a susținut Hăckel legea aceasta cu toată ho- 
tărirea. Abiă după treizeci de ani s'a invoit să o mo- 
difice în sensul, că individul numai tinde a recapitulă 
stadiile de desvoltare a'e înaintaşilor şi o face aceasta 
întrucât îi permite influința provenită dela mediu. 
Formularea mai nouă a legii biogenetice este: „On- 
togeneza întrucât ii permite cenogeneza (mediul) tinde 
a recapitulă filogeneza“. În această formulare legea 
biogenetică a pierdut mult din ascuţişul ei apodictic, 
căci cenogeneza în cele mai multe cazuri e atât de 
pronunțată, încât abiă se mai pot recunoaşte urme de 
recapitulare filogenetică. 

Pentru păstrarea şi augmentarea materialului pe 
care se întemeiază principiul evoluţiunii în sensul legii 
biogenetice, s'a înființat în Iena aşa numitul „Muzeu 
filetic“, in care se pot vedeă embrioni dela diferite 
animale şi dela om în toate stadiile desvoltării lor 
succesive, apoi frumoase exemplare de ale presump- 
tivilor noştri inaintași cimpanzi, mandrili, orangutani etc. 

Se mai pot vedeă apoi şi busturile evoluţioniştilor 
mai însemnați, între ei și Goethe. La acceptarea prin- 
cipiului evoluţiunii în biologie a contribuit în mare 
parte şi Hăckel, deci acum la bătrâneţe poate aveă 
satisfacția aceasta, chiar dacă nu i s'au primit păre- 
rile fără de nici o modificare. (Dr. P. Roşca.) 

z 

Cursurile „Asociațiunii“. Conform programului 
pe care l-am anunțat s'au inceput interesantele cur- 
suri pe care le aranjează biroul central în sala festivă 
a „Asociaţiunii“. Publicul, de astădată, arată un interes 
îmbucurător faţă de aceste cursuri 

Prima conferinţă a fost a părintelui protopop Dr. L. 
Lupaş, care intro expunere vioaie a arătat influința 
capitalismului şi a naţionalismului asupra desvoltării 
popoarelor din ultima jumătate a veacului al XlX-lea. 
A stăruit mai ales asupra politicei coloniale a Angliei 
şi a celorlalte state şi asupra unităţii naţionale a Ger- 
maniei şi a Italiei. D-l Lupaş a dovedit că e în stare 
să facă şi sintetizări, cari presupun o cultură filozofică 
şi o intuiţie istorică. 

A doua conferinţă a fost a profesorului universitar 
Dr. loan Ursu, de origine din Caţa Ardealului, care, 
după o reprivire sugestivă asupra trecutului Româ- 
nilor de peste Carpaţi, a zugrăvit în colori vii eveni- 
mentele mai insemuate dela Unirea principatelor până 

astăzi şi a arătat, pe baza trecutului, probabilitățile 
desvoltării viitoare a poporului nostru incercat de fur- 
tuni grele. Conferinţa d-lui Ursu, care a venit dela 
laşi până la Sibiiu, a fost ascultată cu încordată aten- 
țiune. Ne simţim datori a mulţumi conferenţiarutui, 
și la acest loc, pentru jertfa culturală ce-a adus-o 
pentru cei rămaşi acasă. 

A treia conferinţă a ţinut-o părintele I. Agârbiceanu 
din Orlat. Cultura ardeleană din ultima jumătate a 
veacului trecut a împărţit-o ìn trei epoci: epoca ge- 
neraţiei dela 48, cea din era absolutistă şi cea de sub 
dualism, a culturii ungureşti. Expunerile părintelui 
Agârbiceanu, deși au durat două ore, au legat aten- 
țiunea auditorului prin farmecul artistic şi analizele 
juste. A fost o conferinţă foarte instructivă. 

Toate conferințele ar fi bine să se adune în volum 
şi să se răspândească. „Asociaţiunea“ ar face un bun 
serviciu culturii noastre printr'o asemenea publicaţie. 

g 

Comisiunea istorică a României. Avântul ce l-au 
luat cercetările archivale ìn timpul din urmă, mulțu- 
mită destoinicilor noştri cercetători ai trecutului, re- 
clamà instituirea unei comisiuni permanente pentru 
orânduirea materialului şi pentru editarea lui critică. 
Ministerul de culte şi instrucțiune publică a regreta- 
tului Haret a şi înființat comisiunea istorică a 
României, care, în câțiva ani, a desfăşurat o muncă 
vrednică nu numai de lauda ci şi de admiraţia noastră. 
Primim la redacţie trei lucrări: Letopiseţul ţării 
Moldovei de Miron Costin, traducere latină con- 
timporană; Cronica expediției Turcilor în Mo- 
reea 1715 şi Letopiseţul Ţării Moldovei pånă 
la Aron Vodă. Au mai apărut și Documentele 
lui Ştefan cel Mare, două volume publicate de 
d-l |. Bogdan despre cari vorbim pe larg în acest 
număr deşi nu ni s'au trimis la redacţie. Comisiunea 
istorică ne făgădueşte și un Buletin. După primirea 
acestuia vom reveni mai pe larg asupra activităţii şi 
chemării acestei comisiuni. Deocamdată ne mulţumim 
a atrage atenţiunea cetitorilor noştri asupra lucrărilor 
publicate. În curând vor mai apăreă următoarele: 
Psaltirea scheiană, Evanghelia cu învăţă- 
tură a Diaconului Coresi 1581 și Documente 
şi peceţi Moldovenești în faximile (sec. XIV 
până XVI). 

Publiicaţiunile Comisiei istorice a Ramâniei se pot 
comandă dela librăriile Socec et comp., C. Sfetea și 
Leon Alcalay, Bucureşti. 

z 

Eminescu în nemţește. Un harnic profesor din 
Craiova, d-l M. Schroff, se străduește de mai mulţi 
ani să popularizeze literatura noastră în Germania, 
publicând opere alese din scriitorii români în colecţia 
„Rumănische Schrifisteller“, din care până acum au 
apărut 6 volume, cuprinzând traduceri din Gane, Ureche, 
Delavrancea, Vlahuţă, Russo, Odobescu, Slavici şi 
Alecsandri. 

De curând a apărut „Gedichte-Nuvellen“ von 
M. Eminescu. Volumul are o întroducere în care se 
face o scurtă biografie a lui Eminescu. Sunt traduse 

aproape toate poeziile lui Eminescu şi două povestiri: 
„Sărmanul Dionis“ şi „Făt frumos din lacrimă.“ Cum 
traduce d-l Schroff se poate vedeă din următoarea: 
Vâglein schiăfrig sich versammeln. 
Vâglein schlifrig sich versammeln 
Bei den Nestern, laubbedacht; 


Bergen sich in Baumeszweigen — 
Gute Nacht. 


Nur allein die Quellen murmeln 

Schweigen herrscht im Wald hienieden; 

Selbst des Gartens Blumen schlummern, 
Rub'n in Frieden. 


Auch der Schwan durchzieht die Wellen, 
Strebt des Schilfes Stille zu; 
Nahe seien dir die Engel, 

Süss die Ruh'! 


Milde Zaubernacht erhellet 

Licht des Mondes stolze Pracht; 

Traum und Harmonie ist alles — 
Gute Nacht! 


Traducerea poeziilor nu se poate numi strălucită. 
Teconţia rămâne superior. Și d-l Schroff făceă foarte 
bine, dacă le luă și pe acelea in colecţie. Munca d-lui 
Schroff e vrednică cu toate acestea de laudă. 

% 

Politica culturală. După toate semnele, comitetul 
nostru naţional s'a convins, că adevărata politică ce 
trebuie să o inaugureze e cea culturală, care a fost 
formulată de această revistă și de fosta grupare tri- 
bunistă. Propaganda sistematică a culturii la sate, tre- 
zirea conştiinţelor, prin cărţi şi prelegeri, şi organi- 
zarea naţională pe baze economice e singura politică 
reală ce o putem și trebuie să o facem. Pentru intru- 
parea unei asemenea acţiuni e însă nevoie de oameni 
cu pregătire culturală românească. Comitetul naţional 
a însărcinat pe d-i Dr. O. Ghibu cu alcătuirea unui 
Vademecum peniru învăţători, iar pe d-l Dr. loan 
Lupaş cu scrierea istoriei luptelor noastre politice 
dela 1780 incoace. Dacă s'ar admite în sânul comi- 
tetului naţional, pe lângă reprezentanţii ținuturilor, 
mai mulţi intelectuali, desigur că activitatea comite- 
tului ar luă alt avânt. 

Adevărul şi puterea de muncă nu trebuie să ne 
sperie mai ales în politică. 

% 

Anuar de Geografie și Antropogeografie. Siste- 
mizarea catedrei de geografie la Universitatea din Bu- 
curești, pe care o ocupă d-l Sim. Mehedinţi, a îmbogăţit 
cu un nou ram cercetările ştiinţifice române. Studiile 
de geografie şi antropogeograiie, sub conducerea ace- 
stei noui forţe ştiinţifice, au luat un avânt îmbucurător. 
Elevii dela universitate se prepară sistematic în ve- 
derea: acestor studii. D-l Simion Mehedinţi a inceput 
chiar şi publicarea unui anuar de geografie şi antropo- 
geografie. Am primit la redacţie anuarul pe 1909 — 1910 
şi cel pe 1910—1911. Din cuprinsul acestor două anuare 
cităm următoarele studii, cari pot interesă şi pe unii 

din cetitorii noştri. Sim. Mehedinţi: Aplicări an- 
tropogeograficeîn sfera etnografiei,istoriei 
şi altor ştiinţe învecinate; G. Giuglea: Schiţă 
din toponomia românească; N.Orghidan: Urme 
de gheţare in munţii Rodnei. Valea Bistri- 
cioarei; D. Puşchilă: Observaţiuni cu privire 
la terminologia geografică populară şi la 
toponomie; G. Vălsan: Românii din Craina 
Serbiei; G. Giuglea: Românii din Serbia (Ve- 
chime. Statificări etnice). 

Nădăjduim că anuarul s'a continuat şi în anii 
1911 — 1912 şi 1912— 1913, deşi nu i-am primit la 
redacţie. 

Ne vom îngriji, fie în această publicaţie fie in alta, 
să ţinem în curent pe cetitori despre lucrările de ase- 
menea natură, cu cari trebuie să se familiarizeze şi 
intelectualii noştri. 

Am dori să cunoaştem şi Buletinul societăţii 
geografice, care ar trebui să se trimită şi în Ardeal, 
mai ales pentru biblioteca „Asociaţiunii“. 

Numai cunoscând amănunţit activitatea ştiinţifică 
din România ne vom puteă apropiă şi noi Ardelenii 
de adevărata unitate culturală. 

& 


Buletinul societății numismatice române. An X 
Nr. 20 pe lulie—Decemvrie 1913, publicaţie îngrijită 
de ardeleanul nostru, d-l Constantin Moisil, cuprinde 
următoarele studii: R. Netzhammer, Dioscurii in 
Tomis; C. Moisil, Consideraţiuni asupra mo- 
neielor lui Mircea cel Bătrân; Leon Ruzicka, 
Cum ar trebui să se prezinte monetele mo- 
derne; C. Moisil, Monete şi tezaure monetare 
găsite în România şi în ţinuturile româ- 
neşti invecinate. 

„Societatea numismatică română“ pentru publicul 
mare pare o societate ciudată. Cu toate acestea ea 
a reuşit până acum să desfășure o activitate impor- 
tantă și în viitor sunt semne că va face și mai mult. 
De curând a hotărit să ţină adunări în fiecare lună, 
în cari se fac comunicări, provocându-se discuţiuni 
asupra problemelor numismatice şi modalistice. La 
noi se găsesc o mulțime de monete, cari e păcat să 
se înstrăineze. Locul lor e la „Muzeul Asociaţiunii“. 

„Proza“. O nouă revistă scrisă întreagă de iubitul 
nostru nuvelist Em. Gârleanu. Apare de două ori pe 
lună în Craiova. Încercarea d-lui Gârleanu de a scrie 
singur o revistă nu e nouă. Mai în urmă ne trimiteà 
d-l G. Panu „Săptămâna“, pe care a redactat-o până 
s'a stins. D-l Gârleanu motivează de ce-a plecat singur 
la drum: „Am pornit de atâtea ori cu tovarăşi de cale. 
Plecam într'acelaş pas, şi mulţi oboseau. Călătoriam 
întracelaș scop, şi °n curând gândurile se schimbau, 
privirile se întunecau, și la cea dintâi încrucişare de 
drumuri apucam care încotro.“ E foarte mult adevăr în 
mărturisirile acoperite ale d-lui Gârleanu. Ar fi interesant 
să se analizeze, de ce scriitorii de astăzi trăesc risipiţi, 
închişi în propriul lor eu? Cum se explică lipsa unui 
ideal, unei credinţe, cari să-i adune? Până mai ieri 

parcă aveau o credinţă, un vis. Veneau şi la noi, ne 
sprijineau cu drag. Voiau să fie cunoscuţi şi în Ardeal. 
Astăzi stau departe — parcă nu i-ar interesă nimic 
şi mar mai crede în nimic. D-l Gârleanu poate ne va 
da răspunsul la aceste întrebări. II vom da şi noi. 

Revista d-lui Gârleanu se poate aveă trimițând 
8 lei la adresa: Revista „Proza“ — Craiova, 

z 


Pentru „Noua Revistă Română“. Dacă d-l Rădu- 
lescu-Motru, directorul acestei reviste, n'ar fi profesor 
universitar am trece la ordinea zilei peste sistema- 
ticele improşcări ce ni se fac in coloanele revistei 
d-sale. Ce scrie Ovreiul Netzler despre literatura ro- 
mână şi ce părere au ceilalți pui de ovrei despre noi 
Ardelenii nu ne interesează. D-l Rădulescu-Motru, ca 
Român şi ca educator al tinerimii, al generaţiilor de 
mâne, cari trebuie să stea în serviciul unui ideal mare, 
credem că e dator să contribuie şi d-sa ia crearea 
unei armonii sufleteşti între Românii de aici şi cei 
din Țară. Ştim, că d-sale îi place să se oprească in 
mijlocul nostru şi să ne ţie conferințe. Credem că 
aceste fapte ale d-sale nu sunt determinate de sen- 
timentul vulgar al vânării de popularitate, ci de con- 
ştiinţa superioară de a creà o legătură sufletească 
între fraţii liberi şi cei obidiţi. Deaceea nu putem în- 
țelege, cum poate permite elementelor fără răspun- 
dere dela revista d-sale să scrie mereu impotriva 
noastră a Ardelenilor, zeflemizându-ne și batjocorin- 
du-ne. Am puteă răspunde, căci ce-i mai ușor decât 
a luă peste picior pe cineva. Dar nu o facem şi nu 
o vom face, fiindcă noi ne străduim a ne apropia 
de toţi intelectualii noştri buni din Țară. D-l Rădu- 
jescu-Motru e fecior de ţăran ajuns la o catedră a Uni- 
versităţii din București. Respectul ce-l avem față de 
prima universitate românească ne face să-i adresăm 
aceste rânduri! Nădăjduim că ne va înțelege. 

„VICTORIA“ institut de credit şi economii, societate pe acţii în Arad. 


CONYOCARE. 


Domnii acţionari ai institutului de credit şi economii „VICTORIA“ prin aceasta se invită, conform S-ului 17 din statute, la 


a XXVI-a adunare generală ordinară, 


ca se va ţineă în Arad, ia 1 Martie st. n. 1914 la 10 ore înainte de amiazi, în localitățile institutului (Calea Arhiducelui 


losit Nr. 
OBIECTE: 


1. Raportul direcțiunei, al comitetului de supraveghiare și stabilirea bilanţului. 
2. Deciderea asupra împărțirei venitului curat. 
3. Alegerea a 2 membri în direcţiune. 


Domnii acţionari, cari doresc a participă la adunarea generală în persoană sau prin plenipotentțiați, „în senzu! S-uiui 22 din statute, sunt rugaj 
a-şi anunţă la direcțiune dreptul lor de participare la adunarea generală şi eventuai dovezile de plenipotenţă, cel puţin cu 24 ore inainte de adunarea generală 


Arad, la 20 Februarie 1914. Direcţinuea institutului. 


ACTIVA Bilanţ la 31 Decemvrie 1913 PASIVA 


Cassa în numârar „20189828 Capital societar: 12.500 acţii à 20 e 2500000 | — 
Bon In Giro-Conto la banca austro-ungară „ *114222:89 431859 | 17 Fond general de rezerva A A 100000: 
Capitale elocate la alte bänci ond special de rezervă . . onna. 58344: 
Casa de pâstrare poştală . 362876 | as ||| Fond de penziune . Pai te 24524919 || 2108584 | 09 
Cambil 17660073 | 19| Depuneri spre fructificare . 18574708 | 13 
Imprumuturi hipotecare . . 2868117 | — Depozite de cassă . . 0444 | 51 
Imprumuturi de cont-curent cu acop. „hipot. și de efecte AN 2200318 | o4 i|| Cambii reescontate . 5950287 | 87 
| Avansuri pe efecte 82436 | — fi Contribuţie restantă ia depuneri 33690 | 89 
Efecte roprii: Dividenda nenidicati o ` a „4000 — 
000 Eor nom. Oblig. com. „Pesti Haza: Első Creditori . 28773 Le 
eri egyes,“ cu 49% à "80. 400000 
100.000 Cor. Scris. funciare cu. da, „Egyes 53 
bpesti fövárosi takarékpénztár“ à 90 90000: — 
00 Cor. nom. Oblig. cu 41/2% „Hazai Bank 
| r-t.“ à 90. bo 3200 — || 
: 20 acţii „Banca Austro- -Ungară* i 1600 . . .  32000— H 
100 acţii „Ústredni b. cescych spr.* Praga à400 40000 — 
60 acții „Hungária“ pamutărugyâr Arad à 300. 30000 —| 
200 aci „Banca gen. de asigurare“ Sibiiu à 200 40000-— 


10 acţii „Marta“ magyar automobil rt. Arad à200 2000 — fi 
Acţii dela diverse bănci şi intreprinderi . . 114650— 110700 | —. 
Realităţi proprii: i 

Casa institutului din Arad, calea Arhiducelui 5 
i Iosif Nr. 2. 130000-— 
Casa institutului í din Arad, „calea Arhiducelui 

03 7 
Casa filialei din Chişineu 
Casa filialei din Boroşineu . 
Alte realităţi de vânzare . 


| Debitori . 

© Mobiliar . A 

t Amortizare A è $ 
Interese tranzitoare restante £ 


25039953 | 48 


CREDIT 


DEBIT 


Interese pentru depuneri apre fructiticäre e ea a 40 ca Venit transpus din anul trecut . se A a Eta în arate ala 
Interese de reescont a e e’ interese: dela cambii. . ©. e eie iO 140721885 
Spese: Salare dela imprumuturi hipotecare a ad e at tară 225665'0L' 

ani de cvartir „ împrumuturi de cont-curent . X. 19803714 


„ avansuri pe efecte 


imprimate, diverse plăți şi spese de birou. Ze art 8 
i „ Capitale elocate la alte băuci ema due (e dă 28886':59 


Porto . . á 

J a « efecte proprii 1834357 | 68 
Marce de prezen Sy ei giae me eea NEARY fpe Chirii şi alte arânzi 15561 | 9T 
Contribuţie . E Proviziuni şi alte venite 53841 | 4T 


10% dare de depuneri 6812708 


Amortizare dia mobiliar Ee 
Venit transpus din anul. trecut A 
Profit curat i 


Arad, la 31 Decemvrie 1913. 


Sava Raicu m. p., loan Moldovan m. p., 
director-executiv. D I R E C T l U NE A: contabili. 
Mihai Veliciu m. p. Dr. Nicolae Ciaclan m. p. Axentie Secula m. p. Roman Ciorogariu m. p. 
vice-pregedinte. 
Dr. Aurel Demian m. p, Petru Truţia m. p. Traian Văţianu m. p. Dr. Stefan C. Pop m. p. 


COMITETUL DE SUPRAVEGHERE: 


Subsemnatul comitet de supraveghiare am examinat conturile prezente şi le-am aflat în deplină consonanţă cu registrele institutului 


Dr. Sever Is spravaic m. p., Dr. Cornel Ardelean m. p. Dr. loan Német m. p. 
președiate, 5 Pi 
Dr. George Vessa m. p. Procopiu Givulescu m. p. 
www,dacoromanica.ro Aurelia St Fulup m p 


revizor expert al „Solidarităţii“, 


ESEA E 


; 


Când veniţi la Sibiiu, cercetaţi 
primul depozit românesc 
IO GGe EET 
piane, planine și armOnlur! 
asortat cu instrumente din cele 
mai bune fabrici, în nuc mat sau 
poleit, negru, mahagon, palisandru 
veritabil, construcție modernă, cu 
preţ mai ieftin ca ori unde. 
= Transportul şi pachetarea gratuite. = 
Scoalele, reuniunile de cântări și alte 
instituții culturale primesc favor special. 
Armoniuri de școală bine și soid 
10 ani garanța. == Piătire în rate. 
TIMOTEI POPOVICI 
profesor de muzică. 
Sibiiu (Nagyszeben), Str. Cisnădiei Nr.7. 

Gheorghe A. Mathey 


Atelier pentru pictură și arte 
industriale 


BERLIN, SW. 11. 


Muzeul regal de arte indu- 
striale ; Prinz Albrechtstr. 8, 


primește toate comandele 
pentru pictură, reclamă 
artistică, coperte, ex 
libris și orice lu- 
crare din dome- 
niul artelor in- 
dustriale și 
grafice. 


Capital social Coroane 1,200.000. 


Giro-Conto ia „ALBINA:*. : 


= Postsparkassa ung. 29.349. 


„Banca generală de asigurare“ 


societate pe acţii în Sibiiu — Nagyszeben 


este prima bancă de asignrare românească, înființată de institutele financiare (băncile) române 
2 din Transilvania și Ungaria. = 

cele mai favorabile combinațiuni. 


Prezidentul direcțiunei: Parteniu Cosma, 
directorul executiv al »Albineie și prezidentu] >Solidaritățiie, 


„Banca generală de asigurare“ face tot felul de asigurări, special asigurări 


contra focului şi asigurări asupra vieții în 


"881 "N Ojej L 


Asigarărilė se pot face prin oricare bancă românoască, precum și la agenții și bărbații 
de încredere ai gocietății — Prospecte, tarife şi informațiuni se dan gratie şi imediat, 


Persoanele cunoscute ca acvizitori buni şi cm legături 
i: pot fi primite oricând în serviciul societăţii. :-: 


„Banca generală de asigarare“ dă informaţiuni gratuite în orice afaceri de asigurare fără 
-:- deosebire că aceste afaceri sunt făcute la ca sau la altă societate de asigurare.  -:- 


Se ere Shorea ta: OERIDAla Bancii generale de asigurare $ 


Sibiiu — Nagyszeben. 
Ecifiolui „Albins? + 


ori ia agenturile ei principale din Brașov (fil. „„Albina“) și Arad (JozsefiGherczeg-ut 1/a). 


www.dacoromanica.ro 


